لقی 12ی پارتی دیموکراتی کوردستان لە سەیدسادق ڕوونکردنەوەیەکی بڵاوکردەوە و ڕایگەیاند، ماوه‌یه‌که ئه‌کاونتێک له فیسبووک خه‌ریکی هۆنینه‌وه‌ی هه‌واڵی ناڕاسته و دەشڵێت، له داهاتوویەکی نزیک ڕووبه‌ڕووی سزای یاسایی و ڕێوشوێنی حیزبییان ده‌که‌نه‌وه و باجی ئه‌و کاره نه‌شیاوه‌یان ده‌ده‌ن.\nلە ڕاگەیەنراوێکدا لقی 12ی پارتی دیموکراتی کوردستان (شەممە 29ی ئایاری 2021) ڕایگەیاند، "ماوه‌یه‌که ئه‌کاونتێک له فیسبووک، به ناوی (ده‌نگی پارتی له سه‌ید سادق)، خه‌ریکی هۆنینه‌وه‌ی هه‌واڵی ناڕاسته و کار له‌سه‌ر بڵاوکردنه‌وه‌ی ویستی ناوچه‌گه‌ری و تۆمه‌ت هه‌ڵبه‌ستن و ناوزڕاندنی هه‌ڤاڵانی سنووری لقی 12 ده‌کات."\nئاماژەی بەوەشکردووە، "لێره‌وه به سه‌رجه‌م تێکۆشه‌ران و هه‌ڤاڵانی پارتیمان ڕاده‌گه‌یه‌نین، ئه‌و ئه‌کاونته هیچ په‌یوه‌ندییه‌کی به هه‌ڤاڵانی پارتیمان له سه‌یدسادق نییه و له لایه‌ن چه‌ند که‌سێکی خۆفرۆش و به‌رژه‌وه‌ند خوازه‌وه به‌ڕێوه ده‌برێت."\nئەوەشی خستووەتەڕوو، "خه‌یاڵیان خاوه بتوانن به‌م کاره خۆفرۆشانه‌یان کار له یه‌کڕیزیمان بکه‌ن، سنورێک خاوه‌نی سه‌دان شه‌هیدی قاره‌مان و هه‌زاران پێشمه‌رگه و تێکۆشه‌ر بێت، به ئه‌کاونتێکی سێبه‌ر و به شێوه‌یه‌کی ترسنۆکانه، کار له یه‌کڕیزی هه‌ڤاڵانی ناکرێت."\nلقی 12ی پارتی جەختیشی کردووەتەوە، "دڵنیاتان ده‌که‌ینه‌وه، له داهاتوویەکی نزیک ڕووبه‌ڕووی سزای یاسایی و ڕێوشوێنی حیزبییان ده‌که‌ینه‌وه و باجی ئه‌م کاره نه‌شیاوه‌یان ده‌ده‌ن."


مێزگرد, ٠١ ی مانگی نۆ ٢٠١٤\nمێزگرد: عه‌بادی و کێشه‌کانی به‌غدا و هه‌ولێر\nحه‌یده‌ر عه‌بادی، ڕاسپێردراو بۆ پۆستی سه‌ره‌ک وه‌زیری عێراق له راگه‌یاندنێککیدا وابه‌سته‌یی خۆی ڕاده‌گه‌یه‌نێت بۆ چاره‌سه‌رکردنی ناکۆکیه‌کانی نێوان حکومه‌تی نێوه‌ندی له به‌غدا و حکومه‌تی هه‌رێمی کوردستانیش له هه‌ولێر.\nمێزگرد : جه‌نگی چاڵدێران پاش 500 ساڵ\nئه‌مڕۆ 23 / 08 / 2014 ، پێنج سه‌د ساڵ به‌سه‌ر شه‌ڕی چاڵدێراندا ڕه‌ت ده‌بێت که له نێوان ئیمپراتۆریه‌تی عوسمانلی تورکه‌کان و ده‌وڵه‌تی سه‌فه‌وی فارسه‌کاندا ڕوویدا.\nی مانگی هه‌شـت ٠٩, ٢٠١٤\nمێزگرد: ئه‌مه‌ریکا له شه‌ڕی ده‌وڵه‌تی ئیسلامیدا\nبۆ دواجار سه‌رۆک ئۆباما بڕیاری دا گرؤکه له‌شکریه‌کانی وڵاته یه‌کگرتووه‌کانی ئه‌مریکا دوو جۆر ئۆپه‌راسیۆن له عێراق بکه‌ن.\nمێزگرد: ئه‌مریکا له شه‌ڕی ده‌وڵه‌تی ئیسلامیدا\nمێزگرد سه‌باره‌ت به ڕووداوه‌کانی شه‌نگال و زه‌مار\nسه‌رباره‌ت به هێرشه تیرۆرستییه‌که‌ی ڕۆژی یه‌کشه‌ممه له‌لایه‌ن چه‌کدارانی داعش هاوکار جانی دیلان ئه‌م میزگرده‌ی له‌گه‌ڵ هێمن سه‌ییدی لێکۆڵه‌رو چاودێری سیاسی و کاروان ساڵح ئه‌ندامی پێشووی په‌رله‌مانی هه‌رێمی کوردستان ساز داوه.


ماوەی دەستبەسەر کرانی ئیبراهیم تاریمورادی درێژکرایەوە\n15:09 - 5 September 2021\nهەنگاو: ماوەی دەستبەسەر کرانی ئیبراهیم تاریمورادی هاووڵاتیی تەمەن ٥٦ ساڵی خەڵکی سنە بۆ ماوەی ٢٠ ڕۆژی دیکە درێژ کرایەوە.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی یەکشەممە ١٤ی خەرمانانی ٢٧٢١ (٥ی سێپتامبری ٢٠٢١)، ئیبراهیم تاریمورادی تەمەن ٥٦ ساڵ کە ٤٠ ڕۆژ پیش لەلایەن هیزە ئەمنییەکانی سنە دەستبەسەر کراوە بۆ لقی دووی بازپورسی سنە بانگ کراوە و ماوەی دەستبەسەر کرانەکەی ٢٠ ڕۆژی دیکە درێژ کراوەتەوە.\nئیبراهیم تاریمورادی خەڵکی گوندی هەمڕۆڵە سەر بە شاری سنەیە کە ئێوارەی ڕۆژی شەممە ٢ی گەلاوێژ٢٠٢١ (٢٤ی جولای ٢٠٢١) لەلایەن هێزەکانی ئیدارەی ئیتلاعاتی ئەو شاروەوە دەستبەسەر کرا.\nپێشتر هەنگاو ڕایگەیاندبوو کە هێزەکانی ئیدارەی ئیتلاعات بە چوار ئوتۆمبێلی پڕ لە هێز هەڵیانکوتاوەتە سەر ماڵی ئیبراهیم تاریمورادی و وێڕای پشکنینی ماڵەکەی کەلوپەلە تایبەتەکانی وەک مۆبایل و میمۆری و کتێبەکانیان لەگەڵ خۆیان بردووە.\nبە وتەی یەکێک لە نزیکانی تاریمورادی، ناوبراو نەخۆشینی زەختی خوێن و شەکرە و هەروەها نەخۆشینی دڵی هەیە و لە ماوی نزیک بە ٤٠ ڕۆژی ڕابردوودا لە مافی چاوپێکەوتن لەگەڵ بنەماڵەکەی و مافی دەستپێڕاگەیشتن بە پارێزەر بێبەش بووە.


Friday, 04.29.2022, 20:13\nدەبێت سەرەتا ئەوە بڵێم لە بنەڕەتدا سیاسەتی ئیخوانەکان گەمژانەیە، چونکە وەک (باربارا تۆکمان) دەڵێت: (هەموسەردەمێک داب و نەریتی خۆی هەیە وسیاسەت بەگوێرەی ئەوداب و، نەریتە دادەڕێژرێت)، بەڵام ئەوان برا موسڵمانەکان بێ ئاوەز و گەمژانە لەو سەردەمەی ئێستادا، بەگوێرەی سەردەمی سوڵتان سەلیم و مەلا ئیدریس سیاسەتی خۆیان داڕشتووە، بە لۆژیکی نۆکەرایەتیی سوڵتان ئیش دەکەن!\nبەرلەوەی بزانین ڕابردو وچۆن بووە، دەکرێت لە ئێستای ئێوەوە بزانین، کە براموسڵمانەکان، ڕابەرە دینییەکان تەنها وەک نۆکەر بۆ خەلیفە و سوڵتانەکان ئەرکدار کراون. ئەوەی ئێوە دەیکەن لە خیانەت و جاشایەتی فیکری وڤیستیڤاڵی بە تورککردن و نکۆڵی لەکولتوری خۆمان زیاتر نییە، درێژکراوەی نۆکەرایەتی سەعید نورسی و مەلا ئیدریسە. ئێوە پاشماوەی ئەو دەربار و نۆکەرانەن،کە لە ناو کوردا هاتوون و ئیسلامەتیتان کردۆتە چەکی جاشایەتی.\nخەریکی بێ هۆشکردنی تاکی کوردن. ئەگەر ئێوە لە ڕابردوو ئێستادا نۆکەریەتیتان نەکردووە، خێرە وەها بەچڕی ئیش لە سەر پەروەردەکردنی کچانی کورد دەکەن لە سەر شێوازی ئیسلامی تورکی و ستایلی ژنەکەی ئەردۆغان دەکەنە واجبی دینی بۆ کیژە کوردە کان؟!\nئەمە بۆخوایە یان بۆخەلیفە؟ سەیرکەن چۆن، لە ڕابردودا نورسی دۆگما خودا و خورما تێکەڵ دەکات، دەڵێت: (ئەگەر سەیری مانگ بکەیت وێنەی خورمایەک دەبینیت!) ئێوەی ئیخوانەکان کتێب لەسەر کتێبی خالید ئێرتوغرول دەکەنە کوردی، کە ناسیۆنالیستێکی تورکە، ئامانجتان خواناسییە یان تورکناسی و خالیدناسیی؟ ئەزانن ئەو خالیدە چ ژەهرێکی ناسیۆنالیستی تورکی دەڕێژێت، چۆن باسی نورسی دەکات، کە ئەوانەی دژی دەوڵەتی تورکن بە یاخییان دادەنێت ودەڵێت. نورسی لەوانە نەبوو خوێنەر بۆدرێژەی ئەو باسە دەتوانێت سەیری؟ وتارێکم بکات لە کورستانپۆست. ئەم لینکەی خوارەوە، خوێنەرە حەپۆلەکانی خالید ئێرتوغرول.\nبەڵێ ئێوەی ئیسلامی سیاسی سیاسەتی خۆتان لەسەربنەمای نۆکەرایەتی و گێڕانەوی خەلافەتی ئیسلامی تورکی داڕشتووە، واز لە ڕابردو بهێنن، خۆ ئێستا هەموو، کەس دەزانێت ئەوەی دەیکەن بە پێوەری ئەمڕۆ جاشێتی فیکریە و نۆکەرایەتییە بۆعوسمانیە نوێکان، چونکە تەنها لەو ڕێگەیەوە دەتوانن لە ناوکورددا پێگەیەکتان هەبێت و بەپاڵپشتی دارایی وڵاتانی تر گەنج ولاوی کورد پەروەردە دەکەن. ئێوە گەشتی نۆکەرێتیتان داهێنا بۆ تورکیا لە سەر زاری عەلی قەرەداغیی مەلا ئیبلیسی سەردەم ڕاتان گەیاند کە نۆکەری سوڵتانن.\nدەوڵەتی عوسمانی، لەمێژوودا بە پیاوە نەخۆشەکە ناسراوە، ئەوە تەنها ئەقڵی نەخۆشە دەتوانێ بەرگری لێ بکات. دەوڵەتی عوسمانی هەموو خێر و بێرەکەی بۆ کورد تەنیا سەپاندن باج، کۆکردنەوەی سەرباز و سەرانە بوو، لەگەڵ دابەشکردنی موی پەیامبەر! جەنگی بەردەوامی سوڵتانە خوێنڕێژەکان، تەنها بۆ ئەقڵ نەخۆش و فاشیستەکان جێگای ڕێزە، بۆ ئەو مرۆڤانەی لە مێژوودا دەژین و لە واقیع نامۆ کراون. سوڵتان محمد فاتیح چۆن قوستەنتینیەی گرت؟ فەرمانی دا سێ ڕۆژ سەربازەکان ئازادبن لەڕابواردن لەگەڵ ژنە ڕۆمیەکاندا! ئەم ئەقڵ نەخۆشانە مێشکە کیرانە ئەم فاتیحە داگیرکار و بێڕەوشتە پیرۆز دەکەن. هەر بەڕاستی ئەمانە ویژدانیان بیمارە، نەخۆشن\nکێشەی ئیسلامی سیاسی ئەوەیە، کە مێژوو بە ئیسلام دەست پێدەکەن، ئەوان گەر بۆیان بکرێت نکۆڵی لە مێژووی مرۆڤایەتی دەکەن و هەموشتێک دەگێڕنەوە بۆسەردەمی پەیدابونی ئیسلام. مرۆڤ حیزبی سۆسینگی بیردێتەوە لە ڕۆمانی ۱۹٨٤ کە چۆن دەیەوێت هەموشتێکی بەر لە شۆڕش بسڕێتەوە، دونیا دابەش بکات بۆ پێش شۆڕش و دوای شۆڕش، دونیای پێش شۆڕش هەمووی نەزانیین و چەوساندنەوەیە و دوای شۆڕش هەموشتێک باشە. ئەمە فۆڕمی حیزبێکی تۆتالیتارە کە دەیەوێت هەموشتێک بگۆڕێت وەک: (زمان، مێژوو ، غەریزە)، دیارە ئەوەش دەکرێت بۆماوەیەک لە ڕێی پەروەردەیەکی ئایدیۆلۆژی و خیانەت لە هۆشیاری! ئیسلامیەکان بەهەمان تەکنیک سەیری دونیا دەکەن، لای ئەوان چرکە ساتی مێژوو ئەو چرکە ساتەیە، کە گروپەکەی محمد هەڵدەکوتنە سەر کاروانێکی بازرگانی، ئەو گروپە، کە بە فەرماندەیی محمد ئەو کارە دەکەن بە سریە نەخلە بە ناو کراوە. ئیسلامییەکان بەو شێوەیە مامەڵە لەگەڵ مێژوودا دەکەن، سرینەوەی هەموشتێک پێش ئیسلام و دابەشکردنی دونیا بۆ پێش ئیسلام و دوای ئیسلام. سەردەمی ئیسلام و نکۆڵی لە هەر شتێکی پێش ئیسلام دەکەن. دەیانەوێت هەموو شتێک بگۆڕن ، جگە لە خوێندنەوەی ئایدیۆلۆجی ئیسلامی هەموو خوێندنەوە و تەفسیرێکی تر بۆ دونیا ڕەت دەکەنەوە. لە کاتێکدا بەشێکی زۆری شەریعەتی ئیسلام لە سەردەمی جاهیلی وەرگیراوە، هەڵبەت بەگوێرەی دونیابینی ئیسلامیەکان سەردەمی جاهیلیە، ئەگەرنا وەک وتم ڕەگ و ڕیشەی ئیسلام لەسەردەمی جاهیلیدایە هەر بۆ نمونە حەج، قەدەغەکردنی چوارمانگی جەنگ لە کولتوری سەردەمی جاهیلییە. بەڵام ئیسلام لەگەڵ ئەو سەردەمە سەنتێز دروست دەکات و فۆڕمێکی پێشکەوتوتر پێشکەش دەکات.\nخوێندنەوەی دیالێکتیکانە بۆ مێژوو ئەوەیە هەموو سەردەمێک لە جیاوازی و ناکۆکیەکانەوە بەرەو سەردەمێکی تر دەچێت، کە تێهەڵکێشە. نەوەک خوێندنەوەی ئیسلامیەکان کە هەوڵ دەدەن لە سەرەتاوە دەست پێبکەنەوە و نکۆڵی لە هەوڵەکانی پێشتربکەن . وەک ئەوەی مێژوی بیرکردنەوە بە ئیسلام دەست پێبکات، بێ ئاگا لەوەی ڕەگ و ڕیشەی قورئان دەگەڕێتەوە بۆ سەردەمی سۆمەڕییەکان و بابلیەکان، عەرەب کە ئەوانیش سامین شەریعەتەکەیان، شەریعەتی ئیسلام بەشێکی لە یاساکانی حاموڕابی ئاودەخواتەوە. سەیر نییە ئیسلامیەکان ئەوەندە جەخت لە ڕاست دەکەنەوە و فەزڵی ڕاست دەدەن بەسەر چەپدا، واتا لای ڕاستی مرۆڤ. لە ئاینی کۆنی کوردستان فەزڵی چەپ لەپێش ڕاستە! پەیکەرەکان ئەوە نیشان دەدەن، حاشا لەم بابەتە ناکرێت لە زۆرێک لەو پەیکەرانەی خواوەندەکا،ن خواوەندەکانی کوردستانی دێرینن، کە قاچی چەپیان لە پێشە! ئیتر ئاسایی ئەوە دەردەکەوێت پێشخستنی ڕاست جیاوازی و ناکۆکی کولتورییە نەک شتێکی تر، میللەتان و شارستانیەتەکان بەم شێوەیە لەنێو جیاوازی و ناکۆکی کولتوریدا ژیاون. ئەوە سروشتی شارستانیەتەکانە کە کێشەی من و منێتیدا دەژین، هەموو شارستانیەتەکان هەوڵدەدەن مێژوو بەخۆیان دەست پێبکەن، بۆ شارستانیەتی ئیسلامیش هیچ ڕیزپەڕێک نییە. هەروەک چۆن خۆرئاواش هەوڵی سڕینەوەی شارستانیەتەکانی تر ئەدات . فەتح و داگیرکاری پێش ئیسلام و دوای ئیسلامیش هەبووە و ئێستاش شارستانیەتی سەرمایەداری بەناوی ڕزگاری میللەتان و دیموکراتی لەهەوڵی فەتحکردنی جیهاندایە. تا ڕادەیەک ئەوە ئەنجام دراوە، بەڵام دۆگماتیزمی ئیسلامی مێشکی ئەم برا موسڵمانانە تەنیا فەتح نەبووە و بە ڕوی گۆڕانکاری و نوێبونەوەدا داخراوە، هەمیشە لە نوستالژیادا دەژین ، دەیانەوێت مێژوو بوەستێنن و ژیان بگەڕێننەوە بۆ دواوە. دیارە وەک (بێرنارد لویس) دەڵێت: جەنگەکان جەنگی ئیمان و تەماح بون.هەموو فەتحەکان لەمێژوودا پاساویان هێزە، لەژێرناوی خوادا، ئەگینا خودا تەنها پاساوێکە. فەتح لە پێناو داگیرکردنی زەوی تر و بردنی سەروەتی ئەوخاکەی داگیر دەکرێت. دیارە هەموو ئیمپراتۆریە تەکانیش پاساویان هەیە و بەناوی خوایەک هێرش دەکەنە سەر وڵاتانی تر لەلایە ک لە ڕێگەی خواکانەوە جەنگەکەیان پیرۆز کردووە، لەلایەکی تر وەک جەنگێکی کولتوری لەگەڵ خوای بەرامبەر خودایەکیان ڕاستکردۆتەوە. بەڵام بەبێ هێز هیچ خوایەک بڕیاری فەتح نادات. پاشا ئاشوریەکان بەناوی ئاشوری خواوەند، یان ئیسلام بەناوی ئەڵڵا هێرش دەکەنە سەر وڵاتی دیکە، کە لەناوەڕۆکدا هەر یەک شتە، بەڵام فۆڕمی داگیرکارییەکان جیاوازە\n"فۆڕم ناوەڕۆک دەشارێتەوە"\nنکۆڵی لەوە ناکرێت جەنگەکان جەنگێ ئیمان و تەماحبون و ئێستاش هەر هەمان شتە.\nعەرەب کاتێک لە ڕێگەی ئیسلامەوە یەکێتیەکیان پێک هێنا و پەلاماری وڵاتانیان دا، بەناوی ڕزگاری وەک ئەمڕۆ باسی دەکەن، بەڵام لەڕاستیدا عەرەب، بۆ نان و گان برسی بوون پەلاماری وڵاتی فارسیان دا، ئەوەتا وەک عەبدولحسەین زەڕنکوب دەڵێت: سێ سەد هەزار ژن و مناڵیان بردەوە بۆلای عومەر. لەگەڵ سامانێکی زۆری وڵاتی فارس، تا برا عەرەبەکان لەناوخۆیاندا دابەشی بکەن. ئەمەیە عەدالەت. ئەنەوشیروانی ساسانی عادل بوو یان عمر؟ ئەوە با ئیسلامیەکان بچن مێژوی ئەم پاشا ساسانیە بخوێننەوە، کە خواکەی ئاهورامەزدایە، نەک ئەڵڵا، ئەوسا دەزانن خواکان بەرهەمی کولتورن. خواکان بەجیاوازی ژینگە لە خەسڵەتەکانیان جیاوازن، نەک حەقیقەتی خۆیان . تاڵانی کە کولتوری خێڵە عەرەبەکانە، دەبێتە خەسڵەتی ئەڵڵای محمدیش ، چونکە خودایەک بە تەواویی لە نەتەوەیەک جیاواز بێت و ڕووت بێت لەخەسڵەتەکانی کولتورەکە، ئەوا جێگای نابێتەوە. وەک وتم تاکە پاساوی فەتح هێزە، فەتحەکان شەرعیەت لە هێز وەردەگرن نەک خواکان. ئەو خوێندنەوە ئایدیۆلۆژیە گەمژانەیەی ئەبو بەکر کاروانی دەبێت وەک ڕوانگەیەکی تاکە کەسی سەیربکرێت نەک وەک واقیعی و مێژویی.\nوتراوە مێژوو بەسۆمەریەکان دەست پێدەکات، ئەوە سۆمەڕیەکانن داهێنەری نووسین و خوێندن نەک اللە! هەموو سەردەمێک بیرکردنەوەی تایبەت بەخۆی هەیە، یاسا و سیستەمی حوکمڕانی بەگوێرەی ئەوسەردەم دادەڕێژرێت.\nنکۆڵی کردن لە بوونی هەستی نەتەوەیی ، لەڕابردودا ، شتێکی ناواقیعیە، ئەوە تەنها لەمێشکی ئایدیۆلۆژی جێگای دەبێتەوە. ئەوان کە لەڕێگەی پڕۆسەی مێشک شۆردنەوە غەریزەش دەگۆڕن ئاساییه پێیان وابێت، کە نەتەوە بوونی نەبووە، لەم ڕێگەیەوە کولتوری جاشایەتی فیکری بڵاودەکەنەوە. ئەگەر نەتەوە و هەستی نەتەوەیی نەبووە، ئەگەر عروبە نەبووە خێرە بەبێ جەنگ عەرەب خەلافەت ناداتە نەتەوەیەکی تر؟ بۆچی لە سێ سەردەمی خەلافەتدا هەر عەرەبە چاوڕەشەکان نوێنەری خوا بوون؟ بۆچی لەچوار خەلیفەی ڕاشێدین کوردێک نەبوو بەخەلیفە؟ بۆچی محمد قیبلەی گۆڕی ئەگەر مەسەلە تەماح نەبوو؟ ئاخر داهاتی کەعبەی موسڵمانان هەردەبێت بچێتەوە لای نەتەوەی عەرەب؟ بۆچی ئیسلام ئەگەر مەبەستی ڕزگاری بەشەریەتە لە کوفر بە دانی سەرانە واز لە وانە دێنێت موسڵمان نابن؟ ئەمە منیش نایڵێم، ڕای مەعروف ڕەسافی عەرەبە، کە وەک ڕۆشنبیرێک ئەو ستەمە دەبینێت.عەرەب بەناوی خوداوە سەرانەو سەبایا و کەنیزەکی دەوێت. با ئەبوبەکر پێمان بڵێت کە ئیسلام پەیوەندی بە عروبەوە نییە، بۆچی ناوی شارەکوردەکان دەگۆڕن، مەگەر ئەمە سڕینەوەی زمان و تەعریب نییە پێش بەعس؟ ئێ لە خۆڕا نیە عەفلەقی دامەزرێنەری بەعس دەڵێت: ئێمە قەرزاری محمدین! ئەوان دەزانن، کە محمد چی بۆ کردون، بەڵام کوردە بۆرەکان نازانن چی بەسەر هێناوین.\nئەبوبکر کاروانی دەڵێت: لەسایەی ئیسلام سەلاحەدین دەرکەوت، بەڵام ڕاستیەکەی ئەوەیە سەلاحەدین وەک ئەم برا ئیخوانیانە ئیمانی بەکورد نەبوو، لە ژێر کاریگەری کولتوری داگیرکەردا ژیاوە، بۆیە پایتەختەکەی کوردستان نییە. ئێ ناکرێت چونکە عەرەب دوای کورد ناکەوێت هەر دەبێت کورد دوای عەرەب بکەوێت. زۆر گەمژانەیە بڵێیت نەتەوە و هەستی نەتەوەیی بوونی نەبووە، دەرکەوتنی ناسیۆنالیزم لە ئەوروپا وەک تیۆر شتێکە و هەبونی نەتەوە لە واقیعدا شتێکی ترە. کە پێشتر نەتەوەکان بەناوی نەتەوە خەباتیان نەکردوە، مەسەلە ئەوەیە، کە ئەو نەتەوانە داگیرکراون و لە ژێر کاریگەری ئیمپراتۆریەتدا بوون، نەیان توانتوانیوە، چونکە سەردەمی ئیمپراتۆریەت بووە، بەڵام نەتەوەکان پارێزگارییان لە بوونی خۆیان کردوە. ئەم ئیمپراتۆریانەش هەر سەردەمە و لەژێر دەسەڵاتی نەتەوەیەکدا دابووە، جگە لە کورد لەدوای ئیسلام ، تورک، عەرەب، فارس سودیان لە ئاین وەرگرتوە، بەڵام کوردە موسڵمانەکان تەنها سودیان بۆ ئاین هەبوە. خەلافەت بە خۆشی نادرێتە تورک، یان فارس ، ئەوە ئەوکاتەیە، کە خەلیفە لەگەندەڵیدا نقوم دەبێت و دادەڕزێت . خەلافەت دەکەوێتە دەست تورکەکان، بەڵام تورکەکان دیسان هەستی ئاینی بەکاردێنن و لەلایەن مەلا ئیبلیسی بەدلیسی کورد دەکرێنە سورەی بەرلەشکر وەک چۆن ئێستا ئیخوانەکان بوونەتە جاشفیکری ئەردۆغان و عوسمانیەتی نوێ. دیارە ئەبوبەکر کاروانیش جیاوازی دەوڵەتی نەتەوەیی و هەستی نەتەوەیێ ناکات، ئەوکات سەردەمی دەوڵەتی نەتەوەیی نەبووە، بەڵام ئیمپراتۆریەت نەتەوەیی بووە. بۆ کورد نەبۆتە سوڵتان، خۆ مەلا ئیدریسی نەگریس و نۆکەری سوڵتان شەرعزان بوو، بەڵام ئەو نۆکەری سوڵتانی پێ خۆشتر بوو لەوەی ببێتە سوڵتان. ئەو کولتورە جاشایەتییە ئیسلام بە دیاری بۆی هێناین.\nکێشەی برا موسڵمانەکانمان ئەوەیە کە پێیان وایە حەرامە کورد ببێتە سوڵتان. ئەی بۆچی هەموو میرنشینەکان لەناوبران؟ بۆچی تا ڕوخانی عەباسیەکان میرنشینەکان دەرنەکەوتن؟ ئەبوبەکرئەم میرنشینانە دیاری ئیسلام نین، بەڵکو تەنها لە ئەنجامی نەمانی دەسەڵاتی ئیسلامی و لە بۆشایی نەبوونی دەسەڵاتدا دەرکەوتن، بەڵام دیارە بەهۆی هەستی نەتەوەیی تورک و فارس و پەرش وبڵاوی کورد نەتواندراوە ببنە سوڵتان. ڕێبەرە ئاینیەکانیش خائین بوون و مەلا ئیدریسەکان ئامادە نین داوای یەکگرتویی بکەن بۆ ئەوەی کوردێک ببێتە خەلیفە، بەڵام بۆ کردن بەنۆکەری خەلیفەی بێگانە هەموشتێک دەکەن.\nباشە بۆچی عەرەبەکان لەوپەڕی دەسەڵاتداری دا بە کورد و فارس دەڵێن مەوالی و عەلوج؟ با ئەبوبکر ئەوەمان بۆ ڕون بکاتەوە: ئەگەر هەستی نەتەوەیی نەبوە بۆچی تورکەکان تورک دێنن بۆ کەرکوک و بولگاریا؟ ئەمە تەتریک نییە. ئەی هێنانی هۆزە عەرەبەکان و گۆڕینی ناوی شارە کوردیەکان تەعریب نییە؟ یانی چی مناڵیش دەزانێت عەرەب لەژێرناوی ئایندا تەعریبی کردووە، ئەی بۆچی خەلافەتی ئیسلامی هۆزێ کوردی نابات بۆ مەککە و جێگیری ناکەن؟ بۆچی ئەگەر بۆ ڕزگاری هاتوون هەندێ شاری دەوڵەمەند دوو جا ر فەتح دەکەن؟ بۆچی بەدرێژایی چەندین سەدە عەرەبەکان دژی عەباسیەکان هەوڵی دامرکاندنەوەی شۆڕشی کوردیەکانیان دا؟ بۆچی ئەبا عوبەیدەی جەراع لەشکری ناردە سەر کوردستان وەک ئەردۆغان؟ ئەم درۆ و دەلەسە و جاشایەتی فیکریە تاکەی!؟ چەواشەکردنی مێژو بێ ئەخلاقیە و هەوڵی سڕینەوەی میللەتێکە.\nئەمە دەکەن تا وەک سوڵتان سەلیم، کە بە مەلا ئیدریسی دەگوت: نۆکەرە خۆشەویستەکەم ئەردۆداعش پێتان بڵێ نۆکەرە خۆشەویستەکانم . سەرەڕای هەموو ئەمانە گریمان هیچ یەک لەم شتانە بوونی نەبووە، ئەمە چ کەرێتیەکە بتانەوێت کورد بگەڕێتەوە بۆ سەردەمی جەنگەڵ و فەتح و داگیرکاری سوڵتانەکان و کورد بکەنەوە بە نۆکەری سوڵتانە خوێنڕێژ و دڕندەکان. باشە ڕابردو هەرچییەک بووبێت، ئەمڕۆ سەردەمی نەتەوە و گەلانە، ئێوە لە ئەمڕۆدا چۆن نکۆڵی لەهەستی نەتەوەیی دەکەن؟ ئەی پیرە خائینان ئەگەر وا نییە و ئاسیمیلە نەبوون بۆچی گڕتان تێ بەردەبێت بۆ مورسی بەڵام بۆ داگیرکردنی عەفرین و سەرێکانی تەقەی سەرتان دێت؟ بۆچی دژی داگیرکردنی بەرزایەکانی جۆلانن، بەڵام هەموو قەندیل بگیرێ باکتان نیێە؟ نەخێر ئێوە مێشکتان شۆردراوەتەوە و لەژێر کولتوری داگیرکەردا گەورەبوون و لەسەر حیسابی کورد وەک نەتەوە درێژه بە پێگەی جاشایەتیتان ئەدەن. ئێوە هەر لەبنەڕەتەوە نۆکەری سوڵتانن، ڕابەرە کۆنەکانیش نۆکەربوون، ئێوە پاشماوەی نۆکەرێتی مەلا ئیدریسن و هیچیتر.\nدیارە مێژوو دەتوانێت ئامرازێک بێت بۆ هۆشیاری و بەپێچەوانەشەوە. بەڵام خوێندنەوەی مێژوو بێ توخمی ئەقڵ هەمیشە وەک چیرۆکی لێدێت. بەڕای (ئیبن خەلدون) بێ بەشداری ئەقڵ لە لێکدانەوەی مێژوو، مێژوو هیچ واتایەکی نابێت و خوێندنەوەکان بۆمێژوو نازانستی دەبن. (ئی ئێچ.کار) لەو بارەیەوە دەڵێت: دەکرێت کتێبێکی مێژویی بنووسیت بێ ئەوەی هیچ ڕوی دابێت، یان دەکرێت مێژویەکی پێچەوانە بنووسیت.کەواتا بەشداریکردنی ئەقڵ لە لێکدانەوەی مێژودا مێژو دەکات بە زانست.\nهیچ کاتێک مێژووی فەرمی بێ درۆ و چەواشەکاری نییە. تاودانە کتێبێک و خوێندنەوەی وەرگرتنی وەک مێژوو خیانەتە لە هۆشیاری و خۆخەڵەتاندنە. خوێندنەوەی ئایدیۆلۆژی بۆ مێژوو، مەترسیدار و خیانەتکاریە لە هۆشیاری گەلێک یان لەهۆشیاری مرۆڤایەتی، ئەوەی ئیخوان سەبارەت بەمێژوو دەیکات، گێڕانەوەی مێژووە وەک چیرۆکێکی پیرۆز و حەتمی و ئایدیۆلۆژیانە هیچ توخمێکی ئەقڵانی تێدا نیە. بەکورتی سەبارەت بە موسڵمانبوونی کورد و دەوڵەتی عوسمانی ئەبوبکر کاروانی و مەلا ئیخوانیەکان خیانەتکردنە لەهۆشیاری کورد. بە بڕوای من بێشەرەفانەترین شت شێواندنی مێژوییە لەو شێوەی ئیسلامیەکان. کە سنوری مێژوو خوڕافیاتیان نەهێشتووە. بۆ نمونە دەربارەی بە ئیسلام کردنی کورد مرۆڤ زۆر نەزان نەبێت چۆن بڕوا دەکات ئیسلام بێ شمشێر و کوشتار بڵاوبوبێتەوە، لەکاتێکدا خودی مەککە بەشمشێر فەتح کراوە . خێرە کورد وەها تامەزرۆ بوون بۆ دینێک کە ئێستاش لەزمانەکەی تێناگەن؟\nسەبارەت بە دەوڵەتی عوسمانی لە ئیسلامبولی پایتەخت سوڵتان کەنیزەکی دەفرۆشت. ئەبوبەکر عەلی دیارە ئارەزوی کەنیزەک و مناڵبازی و نێربازی عوسمانیەکانی گەرەکە. سوڵتان ئەحمەدی عوسمانی تاکە ژنێک لە دەربارەکەیدا نەبوو، چونکە نێرباز بو! خەلیفە تورکەکان داگیرکار،تاڵانچی و خوێڕی بوون، ئەوە بەس نییە! باشە بە پێوەری ڕۆحی سەردەم ئایا ئەردۆغان دیکتاتۆرێکی لۆمپەنی خوێڕی نییە؟ وەکی تر جگە لە سیاسەتی پەرتکە و زاڵبە بۆکورد چیان هەبووە. عوسمانیەکان تەنانەت لە ئەنادۆڵیش داگیرکاربون نەک کوردستان، بەڵام سودیان لەنۆکەرە کوردەکان وەرگرتوە بۆ فەتحی وڵاتان.\nسێ تێزی سەقەتی ئیسلامیەکان لەبارەی ئیسلام و خەلافەت پێویستی بە لەسەروەستانە:\nیەکەم: تێزی نەتەوەیی نەبون و نەبونی هەستی نەتەوایەتی لەڕابردودا.\nدووەم: موسڵمانبونی کورد بەئاشتی و دڵخوڵزانە.\nسێیەم:ئیسلام وەک ڕزگارکەر و نەهێشتنی کۆیلایەتی\nلەڕاستیدا ئەم تێزانە سەقەت و بێ بنەمان. لەسەردەمی عەباسیەکان شۆڕشی کۆیلەکان ڕووی داوە، کوردیش بەشداربوون! ئیسلام لە خودی نیمچە دورگە بە شمشێر بڵاوبۆتەوە، نەک لەناو ناعەرەبەکاندا. ئیسلام ئیمپراتۆریای عەرەب بوو.\nبنەماڵەی بارزانی لەسەر خیانەت دەژین\nبرسیکردن و چارەڕەشکردن وەک تەکنیکێک بۆ گەڕانەوەی خوڕافیات ڕووکردنە پەرستگە


چین پارەی زیاتر دەدات بە ڕێکخراوی تەندروستی جیهانی\nچین ڕایدەگەیەنێت 30 ملیۆن دۆلاری زیاتر دەدات بە ڕێکخراوی تەندروستی جیهانی.\nئەم ڕاگەیاندنەی چین تەنها چەند ڕۆژێکە پاش هەڵپەساردنی بەشدارییە داراییەکانی ئەمریکا بۆ هەمان ڕێکخراو.\nوتەبێژی وەزارەتی دەرەوەی چین دەڵێت، ئەو بڕە پارەیە بۆ خۆپاراستن و چاودێریکردنی پەتای کۆڤید19 بەکاردەهێنرێت و هەروەها بۆ پەرەپێدانی سیستەمەکانی تەندروستی لە وڵاتانی جیهانی سێدا.\nسەرۆکی ئەمریکا لە هەفتەی ڕابردوودا فرمانیدا بە بەڕێوبەرایەتییەکەی تا ئەو بەشدارییە داراییەی ئەمریکا دەیکات لە ڕێکخراوی تەندروستی جیهانیدا، هەڵبپەسێرێت و سەرۆک ترامپ دەڵێت ئەو بڕیارە بەهۆی خراپی سەروسەوداکردنی ڕێکخراوەکەوەیە لەگەڵ ئەم قەیرانی کۆرۆنایەدا.\nوەزیری دەرەوەی ئەمریکاش داوای گۆڕانکاری کردووە لە پێکهاتەی ڕێکخراوی تەندروستی جیهانیدا و دەشڵێت مەرج نییە دەست لەکار کێشانەوەی سەرۆکی ڕێکخراوەکە ببێتە هۆکارێک تا ئەمریکا دارایی دابین بکاتەوە بۆ ڕێکخراوی تەندروستی جیهانی.\nمایک پەمپەیۆ، داواشی لە چین کردووە بە ڕوونی زانیارییەکان لەسەر ڤایرۆسی کۆرۆنا ئاشکرا بکات.\nپەمپەیۆ لە لێدوانێکیدا بۆ کەناڵی فۆکس نیوز دەڵێت تا ئێستا حکومەتی چین ڕێگەی نەداوە زاناکانی ئەمریکا بچنە ناو چینەوە، نەک هەر بۆ ووهان بەڵکو بۆ هەر شوێنێک کە پێویستمان بووبێت بۆ زانیاری زیاتر لەسەر ڤایرۆسەکە.


سوباح ئه‌حمه‌د جابر سوباح میری كوێت به‌سه‌ردانێك گه‌یشته شاری به‌غدا و له‌لایه‌ن به‌رهه‌م ساڵح سه‌رۆك كۆماری عیراقه‌وه پێشوازی لێكرا، چاوه‌ڕوانیش ده‌كرێت زنجیره‌یه‌ك دیدارو كۆبوونه‌وه له‌گه‌ڵ گه‌وره به‌رپرسان ئه‌نجام بدات.\nسه‌رچاوه رۆژنامه‌وانییه‌كان ئاشكرایانكردوه، كه له دیدار و كۆبونه‌وه‌كانی میری كوێت له‌گه‌ڵ گه‌وره به‌رپرسانی عیراق چه‌ند دۆسیه و پرسێكی گرنگ تاووتوێ ده‌كرێن له‌وانه گرژییه‌كانی نێوان ئه‌مریكا و ئێران، كه ئێستا بوه‌ته بابه‌تی رۆژ.\nدوێنێ سێشه‌ممه ئاژانسی هه‌واڵی (KUNA)ی كوێتی بڵاویكرده‌وه، كه میری كوێت له چوارچێوه‌ی سه‌ردانه‌كه‌یدا بۆ به‌غدا، هه‌وڵده‌دات ئه‌و كێشانه له‌گه‌ڵ گه‌وره به‌رپرسانی عیراقدا چاره‌سه‌ربكات، كه ماوه‌ی چه‌ندین ساڵه له‌نێوان هه‌ردوو وڵاتدا، به هه‌ڵپه‌سێردراوی ماونه‌ته‌وه.\nشێخ سوباح ئه‌وه دووه‌مجاریه‌تی وه‌ك میری كوێت سه‌ردانی به‌غدا ده‌كات، كه یه‌كه‌مجار له 29ی ئاداری ساڵی 2012 بوو كاتێك عیراق میوانداری لوتكه‌ی عه‌ره‌بی كرد.


نیسان – 2013 –\nكێ جاڵجاڵۆكە فێر دەكات؟!\nPosted date: نیسان 28, 2013 In: بابەتەكانمان, پزیشکی و زیندەوەرزانی\nكێ جاڵجاڵۆكە فێر دەكات؟! زانایان دەڵێن جاڵجاڵۆكە كە دروستدەكرێت لە خانەكانی مێشكیدا پرۆگرامی زۆر ئاڵۆز هەیە، كە بەهۆیەوە دەتوانێت ماڵەكەی بە شێوەیەكی ئەندازەیی سەرسوڕهێن دروستبكات، ئەم پڕۆگرامانە ناكرێت بخرێنە پاڵ سروشت یان تیۆری گەشەكردن....لەبەرئەوە پێویستە هێزێكی لەڕادەبەدەری ڕێكخراو بۆ ئەم پڕۆگرامانە هەبن.ئێمە دەڵێین: پەروەردگاری بەتوانا ئەم جاڵجاڵۆكەیەو هەموو دروستكراوەكانی تری دروستكردووە و ...\nوێنه‌یه‌ك له نزیكه‌وه مێشكی مرۆڤیك هێشتا له ژیانایه !\nPosted date: نیسان 27, 2013 In: بابەتەكانمان, پزیشکی و زیندەوەرزانی\nوێنه‌یه‌ك له نزیكه‌وه مێشكی مرۆڤیك هێشتا له ژیانایه ! ئه‌م وێنه‌یه كه بوه خاوه‌نی خه‌ڵاتی (ويلكوم للتصوير الفوتوغرافي المجهري)، هی پیاویك بوو گیرابوو له‌كاتی نه‌شته‌رگه‌ری له‌مێشكیدا ! بروانن له گه‌وره‌ی خالقمان بۆ ئه‌و هه‌موو نعمه‌تی به ئیمه‌ی مرۆڤی به‌خشیوه وه گه‌وره‌ی كاره‌كانی و بچوكی ئیمه‌ی مرۆڤ له ئاست ئه‌م هه‌موو مه‌زنیه‌دا. ...\nخەوتن لەسەر لای ڕاست بەسوودە بۆ دڵ\nPosted date: نیسان 22, 2013 In: بابەتەكانمان, پزیشکی و زیندەوەرزانی\nخەوتن لەسەر لای ڕاست بەسوودە بۆ دڵ ...\nڕێنمایی پێغەمبەر بۆ پاككردنەوەی زمان و نەهێشتنی بۆنی دەم …\nPosted date: نیسان 21, 2013 In: بابەتەكانمان, پزیشکی و زیندەوەرزانی\nڕێنمایی پێغەمبەر بۆ پاككردنەوەی زمان و نەهێشتنی بۆنی دەم ... م. تاریق عبدە ئیسماعیل تۆژەر لە توبی نەبەوی و گژوگیا لەم كورتە بابەتە ئاماژە بە فەرمودەیەكی پەیامبەری ئیسلام موحەمەد (د.خ) كە ئیعجازێكی زانستی تێدایە دەربارەی پزیشكی ددان، ئەو پەیامبەرە ئازیزە ڕێگایەكمان فێردەكات كە بەهۆیەوە ددانەكانمان لە كلۆربوون و داخوران دەپارێزرێت هاوڕێ لەگەڵ پاراستنی بەشەكانی دیكەی ناو دەم وەك زمان لەو هەوكردنانەی توشی دە ...\nكه‌ڵه‌شاخ گرتن الحجامة\nPosted date: نیسان 12, 2013 In: بابەتەكانمان, پزیشکی و زیندەوەرزانی\nكه‌ڵه‌شاخ گرتن الحجامة پێناسه:: بریتیه له شێوازێكى چاره‌سه‌ر به ده‌رهێنانى رێژه‌یه‌ك خوێن له له‌شى مرۆڤ له‌ڕێگه‌ى برینداركردنى پێسته‌وه، كه ده‌ركه‌وتووه چه‌ندین سوودى هه‌یه له‌رووى پزیشكیه‌وه. دوو جۆرى هه‌یه: كه‌ڵه‌شاخى ووشك به‌بێ ده‌رهێنانى خوێن ده‌بێت و ته‌نها به دانانى كاسه‌كانى حیجامه له‌سه‌ر پێست و هه‌ڵمژینى هه‌واى ناویان ده‌بێت, كه ئه‌م جۆره‌یان له سوننه‌تى پێغه‌مبه‌ردا (صلى الله علي ...\nگەردەلولێك ئاگر لە ناویا هەبێت موعجیزەیەكی ڕۆشنی قورئانە!!\nPosted date: نیسان 11, 2013 In: بابەتەكانمان, جوگرافی\nگەردەلولێك ئاگر لە ناویا هەبێت موعجیزەیەكی ڕۆشنی قورئانە!! قورئانی پیرۆز باس لە هەقیقەتی گەردەلول دەكات، كە قورسترین جۆرەكانی لێكۆڵینەوەن، چونكە گەردەلول بە خێراییەكی زۆر دەڕوات و هەرشتێك بێتە بەردەمی لە بندا دەریدێنێت. زانایان تازەكی دەریانخست سەنتەری گەردەلول هەمیشە گەرمترە لە تەنیشتەكانی، لەبەرئەوە گەرمی لە ناوەوەیدا شاراوەتەوە و هەندێك جار لە حاڵەتێكی زۆر دەگمەندا دەبێتە دروستبوونی ئاگر لە ناوەوەیدا،بەڵ ...\nدۆزینه‌وه‌ى (ئینجیلى به‌رنابا) و باسكردنى ناوى محه‌ممه‌د پێغه‌مبه‌ر (صلى الله عليه وسلم) به رِاشكاوى تیایدا!!\nPosted date: نیسان 06, 2013 In: بابەتەكانمان, وەڵامی گومانەکان\nدۆزینه‌وه‌ى (ئینجیلى به‌رنابا) و باسكردنى ناوى محه‌ممه‌د پێغه‌مبه‌ر (صلى الله عليه وسلم) به رِاشكاوى تیایدا!! به‌رنابا به‌پێى خودى سه‌رچاوه مه‌سیحى یه‌كان: كه‌سێكى به‌رِێز و پایه‌داره له لایه‌ن كه‌نیسه‌وه. * ئینجیلێكى دراوه‌ته پال به ناوى: (ئینجیلى به‌رنابا). * له سه‌رچاوه‌كاندا باس له‌وه كراوه كه ( پاپا جلاسيوس ) ساڵى: (492ز) خوێندنه‌وه‌ى چه‌ند كتێبێكى قه‌ده‌غه كردووه، ناوى یه‌كێك له‌و ...\nكێ ئەم دۆزینەوە زانستیەی ساڵی 2012 ی بە پێغەمبەر(صلی الله علیه وسلم) گەیاند؟؟!\nPosted date: نیسان 05, 2013 In: بابەتەكانمان, زەویناسی و دەریاکان\nكێ ئەم دۆزینەوە زانستیەی ساڵی 2012 ی بە پێغەمبەر(صلی الله علیه وسلم) گەیاند؟؟! دۆزینەوەی تۆڕێكی گەورەی ڕووبار لە بیابانی عەرەبی ئیعجازی فەرمودەیەكی پێغەمبەر دەسەلمێنێت!! ئەم وێنەیە كه به مانگە دەستكردەكان لە ناوچەی بیابانی سعودیە گیراوە، تۆڕێكی گەورەی ڕووبار دەركەوتوە بە ڕەنگى ڕەش، كە لەگەڵ تێپەڕبوونی كاتدا بووە به دۆڵ و بە لمی بیاباندا ڕۆچووە، بڕوانە ئەم سەرچاوەیە: http://www.dlr.de/blogs/en/desktopdefaul ...\nبه وێنه بارینی ته‌رزه‌یه‌كی زۆر گه‌وره سبحان الله\nPosted date: نیسان 05, 2013 In: بابەتەكانمان, جوگرافی\nيقول الله تعالى ( الم ترأن الله يزجي سحاباً ثم يولف بينه ثم يجعله ركاماً فترى الودق يخرج من خلاله وينزل من السماء من جبالفيها من بَرَدَفيصيب بها من يشاء ويصرفه عمن يشاء ......) سورة النور . واته(: ئایا نابینیت که بێگومان خوا به ئارامی و شێنه‌یی هه‌وره‌کان به ئاسماندا ده‌بات دوایی په‌یوه‌ستیان ده‌کات به‌یه‌که‌وه، ئه‌وسا که‌ڵه‌که‌یان ده‌کات له‌سه‌ر یه‌ك، ئینجا ده‌بینیت له توێی ئه‌و هه‌ورانه‌وه که وه‌کو کێو ...\nئیعجازی قورئان لە هۆكاری بروسكە بە هۆی تەرزەوە !!\nPosted date: نیسان 04, 2013 In: بابەتەكانمان, جوگرافی\nئیعجازی قورئان لە هۆكاری بروسكە بە هۆی تەرزەوە !! 10 ساڵ، زانایانی ئەمریكا و یابان، لەوەیان كۆڵیەوە كە ئایا بروسكە لە چیەوە دروستدەبێت؟ لەبەرئەوەی ئەگەر چۆنێتی دروستبونی بروسكەو هۆكارەكەی زانرا، دەتوانرێت خۆی لێبپارێزرێت، و بۆ چەندین سود بەكاربهێنرێت، كۆڵیانەوە ئایا كێشی هەورەكەیە؟ یان شێوەكەیەتی؟ یان بەرزیەكەیەتی؟ یان شێوەی زەویە؟ یان هەڵمی ئاوە؟ ئایا پەستانە؟ یان تەپ و تۆزە؟ ئایا...؟ هۆكاری دروستبو ...\nماڵێك خورمای تیا نەبێت ئەندامەكانی برسین! بيــــت لاتـــــمر فيـــــه جيـــــــــــــاع أهـــله(حديث شريف)\nPosted date: نیسان 03, 2013 In: بابەتەكانمان, پزیشکی و زیندەوەرزانی\nماڵێك خورمای تیا نەبێت ئەندامەكانی برسین! بيــــت لاتـــــمر فيـــــه جيـــــــــــــاع أهـــله(حديث شريف) بێگومان ئەم فەرمودەیە گرنگى خورما دەردەخات كە هەمیشە لە ماڵدا هەبێت، خورما ئەم سودانەوە چەندینی تری هەیە: 1- خورما چاره‌سه‌ره بۆ ژه‌هراویبوون 2-خورما چاره‌سه‌ره بۆ تێكچوونی ڕیخۆڵه 3- خورما چاره‌سه‌ری گرفته سێكسییه‌كان ده‌كات 4- خورما ئاستی وزه‌و توانای له‌ش به‌رز ده‌كاته‌وه 5- خورما چاره‌س ...\nزەنجەفیل كاریگەرییەكی گەورەی هەیە لەكەمكردنەوەی كێش\nPosted date: نیسان 02, 2013 In: بابەتەكانمان, پزیشکی و زیندەوەرزانی\nزەنجەفیل كاریگەرییەكی گەورەی هەیە لەكەمكردنەوەی كێش لەتوێژینەوەیەكی نوێدا دەركەوتوە كە زەنجەفیل كاریگەرییەكی گەورەی هەیە لەكەمكردنەوەی كێش،چونكە مرۆڤ كاتێك نان دەخوات لەگەڵ كەمێك زەنجەفیل، زووتر هەست بە تێربوون دەكات, هەروەها ماددەی تیایە كە بەرەنگاری بەكتریاو ڤایرۆس دەكات، لەبەرئەوە بە دژە هەوكردنێكی چاك دادەنریت . لەتوێژینەوەیەكی تردا دەركەوتووە كە زەنجەفیل كۆئەندامی هەرس چالاك دەكات. كۆلێژی ماریماند هەست ...\nچۆنیەتی دروست بوونی ئێسكی مرۆڤ\nPosted date: نیسان 01, 2013 In: بابەتەكانمان, پزیشکی و زیندەوەرزانی\nچۆنیەتی دروست بوونی ئێسكی مرۆڤ بێگومان روون بۆتەوە كـە كۆرپەلە لە ناو سـكی دایكیدا لەئەنجامی پیتاندنی هێلكە بە سپێرمی نێرە دروست دەبێت. پاش چەند هەفتەیەك لـە گـەشەی كۆرپەكە ئینجا ئێسك دەست دەكات بـە وەرگرتنی شـێوەی خۆی ، پاشان ووردە ووردە ئەم ئێسكە بە گۆشت دادەپۆشرێت، لـەراستیدا ئـەم كردارە زۆر گران و ئاڵۆزە، چونكە هەرگیز گۆشت ناتوانێت پێش دروست بوونی ئێسك شێوەی تەواوی خۆی وەربگرێت. بۆیە خـوای پەروە ...\nپرۆفیسۆر (مارشال جۆنسۆن): بێگومان ئه‌مه نیگای خوداییه\nپرۆفیسۆر (كيث ل. مور) :هیچ گومانێك له‌وه‌دا نيیه كه محمد (له لایه‌ن په‌روه‌ردگاره‌وه نێردراوه) .


فەرماندەیی ئۆپڕاسیۆنە هاوبەشەکانی عێراق، هۆکاری بڵاوەپێکردنی هێزەکانیان لەناو شاری بەغدا ڕوونکردەوە و ڕایگەیاند، زانیارییە هەواڵگرییەکان ئاماژە بەوە دەکەن کە تیرۆرستان دەیانەوێت هەل بقۆزنەوە بۆ ئەنجامدانی کردەیەکی تیرۆرستی.\nبەگوێرەی ڕاگەیەندراوێکی فەرماندەییەکە (1ی کانوونی دووەمی 2021) کە وێنەیەکی دەست" ناس کورد" کەوتووە، ئاماژە بەوەکراوە "بڵاوەپێکردنی هێز لەناوی شاری بەغدا، بەمەبەستی خۆئامادەکردنە بۆ ڕوودانی هەرئەگەرێکی نەخوازراو، لەگەڵ سەرەتای ساڵی نوێ".\nئاماژە بەوەشکراوە "بڵاوەپێکردنی هێز لەناوی شاری بەغدا، پەیامێکە بۆ ئەوانەی کە دەڵێن شارەکە سەقامگیر نییە و ئاسایشەکەی متمانە پێکراونییە".\nلەڕاگەیەندراوەکەدا، ئۆپڕاسیۆنە هاوبەشەکانی عێراق، ئەوەشی خستووەتەڕوو "هێزەکانیان چالاکی هەواڵگری خۆیان چڕکردووەتەوە، بە تایبەتی لەو شوێنانەی کە موشەکەکانی لێوە دەهاوێژرێت، زانیاریمان لە بەردەستدایە کە تیرۆرستان لەهەوڵی ئەوەدان کردەی تیرۆرستی ئەنجام بدەن".


راگەیەندراوێك لە لیژنەی ناوچە كوردستانییەكانی دەرەوەی ھەرێم لە پەرلەمانی كوردستان، لە بارەی رووداوەكانی كەركوك\n2019-05-31 [12:43 PM]\nلە دوای ئەو بارودۆخە نەخوازراوەی لە ناوچە كوردستانییەكانی دەرەوەی ئیدارەی ھەرێم بە گشتی و لە پارێزگای كەركوك بە تایبەت دەگوزەرێت، بۆشاییەكی ئەمنی گەورە دروست بووە، كە سەر و ماڵی ھاوڵاتیان بە سەرجەم پێكھاتەكانەوە و بەتایبەت ھاوڵاتیانی كورد لە مەترسیدایە، و ھێزە فەرمییەكانی دەوڵەتی عێراق و میلیشیاكان بە ھیچ جۆرێك توانای پاراستنی سەقامگیری ئەو ناوچانە و ژیانی ھاوڵاتیانیان نییە.\nلەگەڵ بەردەوامی ھەڕەشەكان بۆ سەر جوتیارانی كورد و ئەو ستەمەی بەرامبەریان دەكرێت لە سووتاندن و رێگریكردن لە دوورینەوەی بەروبوومە كشتوكاڵییەكانیان، ھەوڵدان بۆ چۆڵكردنی گوندە كوردنشینەكان و نیشتەجێكردنی عەرەبی ھاوردە لە شوێنەكانیان، و رووخاندنی خانووی ھاوڵاتیانی كورد لە ناوەندی شاری كەركوك بە بیانووی جۆراوجۆر، بەداخەوە شەوی پێنج شەممە ٣٠/٥/٢٠١٩ زنجیرەیەك تەقینەوە ھاوڵاتیانی لە شاری كەركوك كردە ئامانج و دەیان ھاوڵاتی بوونە قوربانی.\nپرسە و سەرەخۆشی ئاراستەی خانەوادەی شەھیدەكان دەكەین و ھیوای زوو چاكبوونەوە بۆ برینداران دەخوازین، و وێڕای بە توندی ئیدانەكردنی ئەو كردەوە تیرۆریستییانە، داواكارین بە خێرایی كاربكرێت بۆ دۆزینەوەی تاوانباران و گەیاندنیان بە سزای یاسایی.\nئێمە لە لیژنەی ناوچە كوردستانییەكانی دەرەوەی ھەرێم لە پەرلەمانی كوردستان، ھەموو ئەو رووداوانەی لەو ناوچانە دەگوزەرێن، بە پیادەكردنی شێوازێكی جیاواز لە تەعریبكردن دەبینین، كە سەرەڕای تێكدانی رەوشی سەقامگیری ئەو ناوچانە، ئاشتی كۆمەڵایەتی لە نێوان پێكھاتەكان دەخاتە مەترسییەوە، بۆیە داواكارین ھەرچی زووترە كاربكرێت بۆ ئاساییكردنەوەی دۆخی ئەم ناوچانە لە رێگای گرتنەبەری چەند ھەنگاوێك، كە بریتیین لە:\n_كۆتاییھێنان بە دۆخی عەسكەرتاریەت لەو ناوچانە.\n_گەڕانەوەی ھێزی پێشمەرگەی كوردستان بۆ شوێنەكانی پێشتر و پاراستنی كەركوك بە ھاوبەشی لەگەڵ سوپای عێراق.\n_رادەستكردنی دۆسیەی ئەمنی شارەكان بە پۆلیس و ھێزەكانی ئاسایشی ناوخۆ.\n_گۆڕینی پارێزگاری بە وەكالەت و سەرجەم ئەو بەرپرسانەی لە یەكە ئیدارییەكانی پارێزگای كەركوك، كە بە بێ ھەڵبژاردن و ویستی پێكھاتەكانی ئەو ناوچانە، داسەپێنراون.\n_كاركردنی جددی بۆ جێبەجێكردنی بڕگەكانی (ماددەی ١٤٠) لە دەستووری عێراق، كە چارەسەری بنەڕەتی بۆ سەرجەم كێشەكانی ئەو ناوچانە دەبێت.\nلیژنەی ناوچە كوردستانییەكانی دەرەوەی ھەرێم لە پەرلەمانی كوردستان\n٣١ی ئایاری ٢٠١٩


به‌دلیس.. ژماره‌یه‌ك قوتابی رۆڵی كاراكته‌ره‌كانی ناو تابلۆ به‌ناوبانگه‌كان دەگێڕن\n- سێڤدا ئێره‌ن كه مامۆستایه‌كی هونه‌ری شێوه‌كارییه و سێ ساڵه له قوتابخانه‌ی ناوه‌ندی ده‌ریاچه‌ی وان له شارۆچكه‌ی تاتوان سه‌ربه پارێزگای به‌دلیس دامه‌زرێندراوه، به كاره ناوازه‌كانی قوتابخانه‌كه ده‌ڕازێنێته‌وه..\nMesut Varol,Servet Taşdemir,Ramal Abdullah Mahmood | 21.05.2019\nبه‌دلیس – AA\nسێڤدا ئێره‌ن كه مامۆستایه‌كی هونه‌ری شێوه‌كارییه و سێ ساڵه له قوتابخانه‌ی ناوه‌ندی ده‌ریاچه‌ی وان له شارۆچكه‌ی تاتوان سه‌ربه پارێزگای به‌دلیس دامه‌زرێندراوه، به كاره ناوازه‌كانی قوتابخانه‌كه ده‌ڕازێنێته‌وه و هانی قوتابییه به‌هره‌مه‌نده‌كانیش ده‌دات بۆ په‌ره‌پێدان و خستنه‌ڕووی تواناكانیان.\nیه‌كه‌مین كاری ئێره‌ن ئه‌وه بوو ژوورێكی قوتابخانه له‌گه‌ڵ قوتابییه‌كان بكاته هۆڵی نمایشكردنی نیگار و تابلۆ شێوه‌كارییه‌كان.\nئێره‌ن مێژوو، كولتوور و فره‌یی سروشتی وڵاته‌كه‌ی له‌سه‌ر دیواره‌كانی هۆڵه‌كه كێشاوه و به بۆیاغكردنی ئه‌و مێز و كورسیانه‌ی له كاریش كه‌وتوون وه‌ك به‌رهه‌مێكی هونه‌ری لێكردوون.\nمامۆستا سێڤدا ئێره‌ن له دوا چالاكیدا چوارچێوه‌یه‌كی گه‌وره‌ی تابلۆیی له كارتۆن و دار دروستكردووه و دواتر له‌نێو ئه‌و چوارچێوه‌یه‌دا به پۆشینی جلوبه‌رگ و لێدانی میكیاج رۆڵی كاراكته‌ری ناو تابلۆكانی شێوه‌كاره به‌ناوبانگه جیهانییه‌كانی به قوتابییه‌كانی گێڕا. ئه‌مه‌ش بووه جێی سه‌رنجی زۆرێك له به‌كارهێنه‌رانی تۆڕه كۆمه‌ڵایه‌تییه‌كان.\nسێڤدا ئێره‌ن به په‌یامنێری ئاژانسی ئانادۆڵوی راگه‌یاند كه ئامانجی سه‌ره‌كی ئه‌و جوانتركردنی قوتابخانه‌كه و هاندانی قوتابیانه بۆ په‌ره‌پێدان و خستنه‌ڕووی به‌هره‌كانیان.\nناوبراو تیشكی خسته سه‌ر ئه‌وه‌ی كه هه‌ر قوتابییه‌ك توانایه‌كی جیاوازی هه‌یه و ئامانجی ئه‌وان ئه‌وه‌یه كه ببنه پاڵپشت و پشتیوانی ئه‌وانه‌ی ده‌ستڕه‌نگینن له هونه‌ری شێوه‌كاریدا.\nسێڤدا ئێره‌ن ئاماژه‌ی به‌وه دا كه به دروستكردنی هۆڵه‌كه ده‌ستیان به كاره‌كانیان كردووه و ته‌واوی هۆڵه‌كه‌یان ره‌نگاوڕه‌نگ كردووه و گوتی: "ده‌مانه‌وێت سوود له‌و كه‌لوپه‌لانه ببینین كه له‌كاركه‌وتوون و بیانكه‌ینه به‌رهه‌می هونه‌ری. قوتابخانه ته‌نها په‌یوه‌ندی به مامۆستایان و به‌ڕێوه‌به‌رایه‌تییه‌وه نییه به‌ڵكو فرۆشیارانیش هاوكاریمان ده‌كه‌ن و به‌شی زۆری كه‌لوپه‌له‌كان له لایه‌ن ئه‌وانه‌وه دابین ده‌كرێن".


گوشارەكانی كۆماری ئیسلامی بۆ سەر زیندانانی مانگرتوو توندتر بووەتەوە – زاگرۆس پۆست\nماڵەوە / کوردستان / گوشارەكانی كۆماری ئیسلامی بۆ سەر زیندانانی مانگرتوو توندتر بووەتەوە\nگوشارەكانی كۆماری ئیسلامی بۆ سەر زیندانانی مانگرتوو توندتر بووەتەوە\nچوار شه‌ممه 3 كانونی یه‌كه‌م 2014\tکوردستان, هەواڵ 75 جار خوێنراوه‌ته‌وه\nماوەی 14 رۆژە زیندانیانی سیاسی زیندانی ورمێ دەستیان داوەتەمانگرتن لە خواردن و بەو بۆنەشەوە ژمارەیەك لە زیندانیانی سیاسی لە شارەكانی دیكەی كوردستان و ئێران بۆ پشتیوانی لەوان دەستیان داەوەتە مانگرتن لە خواردن و ئەمەش كاربەدەستانی كۆماری ئیسلامی تووڕە كردووە و گوشارەكانیان بۆ سەر ئەو زیندانیانە پەرە پێداوە.\nبەپێی راپۆرتی ماڵپەڕی “چالاكانی مافی مرۆڤ و دێموكراسی لە ئێران رۆژی سێشەممە رێكەوتی ١١ی سەرماوەزی ١٣٩٣ی هەتاوی، بەرپرسانی زیندانی زاهیدان هێرشیان كردووەتە سەر “محەممەد ئەمین ئاگووشی” لە یەكێك لە ژوورە تاكەكەسییەكانی ئەو زیندانە.\nمحەممەد ئەمین ئاگووشی وێڕای چەند كەسی دیكە لە زیندانیانی سیاسیی زاهیدان بۆ پاڵپشتی لە مانگرتنی زیندانیانی سیاسیی كوردی زیندانی ئورمیە كە ئەمڕۆ ١٤ رۆژە مانیان لە خواردن گرتووە، دەستی داوەتە مانگرتن و دواتر هەر لەبەر ئەوەش لەلایەن هێزەكانی رێژیمەوە بێ رێزیی پێكراوە.\nكەل‌وپەلی ئەو زیندانییە سیاسیە كوردە بە هۆی پشكنین و تێكدانیان لەلایەن هێزەكانی رێژیمی ئێرانەوە، بە كەڵكهاتووییان نەماوە و تەنانەت یەكێك لە پشكێنەرانی زیندانی زاهیدان بە ناوی “غەدیر” جل‌وبەرگی ئەو زیندانییە سیاسییەی دڕاندووە و بە شێوەیەكی نەشیاو وەك سووكایەتی پێكردنێك، لەشی ئەو زیندانییەی پشكنیوە.\nكردەوەی ئەو پشكێنەرەی زیندان و هێرشی ئەو كەسە بە هاوكاریی پاسدارەكانی بەندی ٦ی زیندانی مەركەزیی زاهیدان بۆ سەر ژووری تاكە كەسیی محەممەد ئەمین ئاگووشی؛ ناڕەزایەتی بەشێكی بەرچاو لە زیندانیانی سیاسیی زاهیدانی لێكەوتەوە.\nمحەممەد ئەمین ئاگووشی سەرەتای ساڵی رابردوو بە هۆی ئەوەیكە بەرپرسانی قووەی قەزائییە ئیزنی مەرەخەسی و ئازادی مەرجداریان پێ نەدابوو، مانی لە خواردن گرتبوو.\nئاگووشی بە تۆمەتی “سیخۆڕی بە قازانجی حكومەتی باشووری كوردستان و موحاریبە لە رێگای هاوكاریی لەگەل حیزبەكانی نەیاری كۆماری ئیسلامی” لە ساڵی ١٣٨٦ی هەتاوی دەستبەسەر كرا و ماوەی ٧ مانگ لە ژووری تاكەكەسیی دابووە و دواتر لە لقی دادگای نیزامی بە “ئیعدام بە شێوەی گوللـەباران” مەحكوم كرا كە ئەو حوكمەش لەلایەن دیوانی باڵای رێژیمەوە پشتڕاست كرایەوە.\nحوكمی ئەو زیندانییە سیاسییە كوردە دوای پێداچوونە بە ١٠ ساڵ زیندان و دووەخرانەوە كەم كرایەوە و هەنووكە لە زیندانی مەركەزیی زاهیدان ماوەی حوكمەكەی تێپەڕ دەكات.


نهێنی پەیوەندییە تەلەفۆنیەكەی ترەمپ و ئەردۆغان ئاشكرادەبێت\n07:58 - 28/12/2018\nترەمپ لە هۆشداریدان بە ئەردۆغان پەشیمانبوەتەوە\nترەمپ لە پەیوەندییە تەلەفۆنیەكەیدا لەگەڵ ئەردۆغان پابەندی ئەجێندای تیمەكەی نەبووە\nنهێنی پەیوەندییە تەلەفۆنیەكەی ترەمپ و ئەردۆغان ئاشكرادەبێت كە دوو هەفتە لەمەوبەر ئەنجامیاندا و لەپەیوەندییەكە ترەمپ پابەندی ئەجێندای تیمەكەی نەبووە‌و بریاربووە هۆشداری بدات بە ئەردۆغان لەبارەی هێرشكردنە سەر هێزە كوردییەكان، لە جیاتی ئەوە بە ئەردۆغانی وت كە لە سوریا دەكشێنەوە.\nئاژانسی هەواڵی رۆیتەرز لە زاری پێنج سەرچاوەی ئاگادار لە ناوەڕۆكی پەیوەندییە تەلەفۆنیەكەی ترەمپ و ئەردۆغانەوە بڵاویكردووەتەوە، كە بەر لە ئەنجامدانی پەیوەندییە تەلەفۆنیەكە، بڕیاربووە ترەمپ هۆشداری بداتە ئەردۆغان لەبارەی پلانەكانی بۆ هێرشكردنەسەر ئەو هێزە كوردیانەی لە سوریا كە واشنتۆن پاڵپشتیان دەكات.\nبەڵام، لە كاتی پەیوەندییەكەدا و پاش دەستپێكردنی گفتوگۆ، لەجیاتی ئەوەی هۆشداری بداتە ئەردۆغان، ترەمپ لە ئەردۆغانی پرسیوە، كە ئەگەر ئەمریكا هێزەكانی لە سوریا بكشێنێتەوە، ئایا توركیا دەتوانێت سوریا لە داعش پاكبكاتەوە؟. دوای ئەوەی ئەردۆغان بە ئەرێنی وەڵامی ترەمپی داوەتەوە، ناوبراو دەستبەجێ بە ئەردۆغانی وتووە " كەواتە ئێوە ئەنجامی بدەن". پاشان راستەوخۆ داوای لە جۆن بۆڵتنی راوێژكاری ئاسایشی نیشتمانی كردووە، كە ئامادەكاری بۆ كشانەوەی هێزەكانیان لە سوریا بكەن.\nتایبەت بە هەمان پرس، ترەمپ لە سەردانە چاوەڕواننەكراوەكەیدا بۆ عێراق، كە ئامانج لێی بەسەركردنەوەی هێزەكانی وڵاتەكەی بوو لە بنكەی ئاسمانیی ئەسەد وتارێكی پێشكەشكرد و گفتوگۆكردنی كشانەوەی هێزەكانی لەگەڵ ئەردۆغان پشتڕاستكردەوە.\nدۆنالد ترەمپ، سەرۆكی ئەمریكا دەڵێت:\n" ئێمە بە خراپی تێكمان شكاندن. پێتاندەڵێم كە گفتوگۆیەكی زۆر باشم لەگەڵ سەرۆك ئەردۆغان ئەنجامدا كە ئەویش دەیەوێت تێكیان بشكێنێت، هەربۆیە ئەو ئەنجامی دەدات".\nئەم بڕیارەی ترەمپ بەرپرسانی توركیا و هەروەها ئەمریكاشی تووشی شۆك كرد, بە جۆرێك كە بەرپرسانی باڵای ئیدارەكەی، لە نێویشیاندا جیم ماتیس، وەزیری بەرگری بۆ ماوەی چەند رۆژێك هەوڵی پاشگەزكردنەوەی ترەمپیان لە بڕیارەكەی-دا. بەڵام دوای ئەوەی كە شكستیانهێنا لە قایلكردنی و پاش ئەوەی ترەمپ بڕیاری كشانەوەی هێزەكانی وڵاتەكەی لە سوریا لە رێگەی تویتەرەوە ئاشكراكرد.\nهەریەك لە جیم ماتیس وەزیری بەرگری و برێت مەكگۆرك، نێردراوی تایبەتی ئەمریكا بۆ شەڕی دژ بە داعش لە هاوپەیمانی نێودەوڵەتی دەستیان لە كاركێشایەوە.\n12652 جار خوێندراوەتەوە


کەسێک پەیمان بەخوا دەدات کە کارێک نەکات پاشان پەیمانەکە دەشکێنێ ئایا چی پێویستە لەسەرى بیکات؟: ماڵپەڕی وەڵامەکان\nسوێند و نەزر و کەفارەتکەسێک پەیمان بەخوا دەدات کە کارێک نەکات پاشان پەیمانەکە دەشکێنێ ئایا چی پێویستە لەسەرى بیکات؟\nکەسێک پەیمان بەخوا دەدات کە کارێک نەکات پاشان پەیمانەکە دەشکێنێ ئایا چی پێویستە لەسەرى بیکات؟\nحوکمی ئەو کەسە چی یە کە پەیمان بەخوا دەدات کارێک نەکات ، و سوێند دەخوات ، پاشان ئەو پەیمانە دەشکێنێت ؟ چ شتێک پێویست دەبێت لەسەری ؟\nدروست نی یە بۆ موسوڵمان پەیمان بەخوا بدات لەسەر شتێک یاخود سوێند بخوات دوای نەیباتە سەر ، بەڵام کاتێ کە پەیمانەکەی و سوێندەکەی شکاند پێویستە لەسەری کەفارەتی سوێندەکەی بدات ، وەکەفارەتی سوێندیش خوای پەروەردگار ڕووونی کردۆتەوە لەقورئانی پیرۆزدا هەروەک فەرموویەتی : ( فَكَفَّارَتُهُ إِطْعَامُ عَشَرَةِ مَسَاكِينَ مِنْ أَوْسَطِ مَا تُطْعِمُونَ أَهْلِيكُمْ أَوْ كِسْوَتُهُمْ أَوْ تَحْرِيرُ رَقَبَةٍ فَمَنْ لَمْ يَجِدْ فَصِيَامُ ثَلَاثَةِ أَيَّامٍ ) [المائدة:89] .\nواتە : کەفارەتی سوێند بریتی یە لە :\n1-خواردن دان بەدە (۱۰)کەسـی هەژار لەخواردنێکی مام ناوەند .\n2- یاخود جل و بەرگ کردن بۆ بەدە (۱۰)کەسـی هەژار .\n3-گەر نەیتوانی ئەوا سێ ڕۆژ بەڕۆژو دەبێت .\nجا خواردنی هەژار بریتی یە لە (نیو ساع) لەبرنج و غەیری برنج کە دەکاتە ( کیلۆ و نیوێک ) والله أعلم .\nکەسێک بەدرۆ سوێندی خواردووە بەقورئان ، ئایا ئەمە چ سوێندێکى پێ دەوترێ ؟ وە ئایا کەفارەتی لەسەرە ؟ مێردەکەم سوێندی خوارد کە قسەم لەگەڵ نەکات کە پەشیمان بویەوە چ شتێک لەسەرى پێویستە؟ حوكمی سوێند خواردن بەدرۆ و کەفارەتەکەی سوێند خواردن جۆر و حوکم و ئادابەکانى ئەگەر كەسێ سوێند بخوات بە قورئان و دواى سوێندەكە بشكێنێ چۆن کەفارەتى بدات ؟\nسەردان: ١,٧٣٣ بەش: سوێند و نەزر و کەفارەت\nپرسیاری دواتربە چ سوێندێک دەوترێت سوێندی (لەغو) ئەو سوێندەی کە کەفارەتی نیە کامەیە؟پرسیاری پێشترئایا دروستە نوێژی ( الاستخارة ) دووبارە بکرێتەوە یاخود تەنها یەک جار دەکرێت ؟


روحانی: ئه‌مریكا شكستی هێناوه له نانه‌وه‌ی پشێوی له ئێراندا\nحه‌سه‌ن ڕۆحانی ڕایگه‌یاند: هه‌وڵه‌كانی ئه‌مریكا بۆ نانه‌وه‌ی پشێوی له وڵاته‌كه‌ی شكستیان هێناوه و، میللـه‌تی ئێران له ساڵیادی شۆڕشدا وه‌ڵامی ئه‌مریكا ده‌داته‌وه.\nحه‌سه‌ن ڕۆحانی، سه‌رۆكی كۆماری ئیسلامیی ئێران، له سه‌ردانێكدا بۆ شاری خویی له پارێزگای ورمێ، وتارێكی پێشكه‌ش كرد و، جارێكی دیكه "هه‌وڵه‌كانی ئه‌مریكای بۆ سزادان و نانه‌وه‌ی پشێوی له ئێران به شكستخواردوو" وه‌سف كرد.\nڕۆحانی له وتاره‌كه‌یدا ڕایگه‌یاند "ئه‌مریكا له ساڵیادی به بارمته‌گرتنی كارمه‌ندانی كونسووڵخانه‌كه‌ی له سه‌رده‌می شۆڕشی ئیسلامیی ئێران، به سه‌پاندنی سزاكان ویستی پشێوی له ئێراندا بنێته‌وه، به‌ڵام هه‌وڵه‌كانی بێ ئاكام بوون".\nسه‌رۆكی كۆماری ئیسلامیی ئێران وتیشی "بۆ هه‌موو دوژمنانی ئێرانی ده‌سه‌لمێنن كه به فشار بۆ سه‌ر میللـه‌تی ئێران و ئابووریی وڵاته‌كه، ناتوانن له ئامانجه‌كانیان پاشگه‌زیان بكه‌نه‌وه".\nڕۆحانی ڕایگه‌یاند "میللـه‌تی ئێران له 22ی به‌همه‌ندا كه ساڵیادی شۆڕشی ئیسلامییه، وه‌ڵامی ئه‌مریكا ده‌داته‌وه".\nجه‌ختی له‌وه‌ش كرده‌وه "هه‌موو هه‌وڵی ئێستای حكومه‌ت بۆ نه‌هێشتنی ئه‌و هه‌ڵاوسانه ئابوورییه‌وه كه له ئێراندا هه‌یه و، ڕێگه ناده‌ن سزاكانی ئه‌مریكا ژیانی هاووڵاتیان بخه‌نه ژێر مه‌ترسییه‌وه".


پاریس سانجێرمان: نێیمار له رۆیشتن نزیكبووه‌ته‌وه بۆیه سبه‌ی یاریی ناكات – یاریگا سپۆرت\nHome/بازاری گواستنەوە/پاریس سانجێرمان: نێیمار له رۆیشتن نزیكبووه‌ته‌وه بۆیه سبه‌ی یاریی ناكات\nپاریس سانجێرمان: نێیمار له رۆیشتن نزیكبووه‌ته‌وه بۆیه سبه‌ی یاریی ناكات\nپاریس سانجێرمان: گفتوگۆكان بۆ فرۆشتنی نێیمار گه‌یشتوونه‌ته قۆناخی كۆتایی\nیانه‌ی پاریس سانجێرمان به‌فه‌رمی رایگه‌یاند، نێیمار به‌شداریی یاریی یه‌كه‌می یانه‌كه‌ی له خولی فڕه‌نسی ناكات.\nلیۆناردۆی به‌ڕێوه‌به‌ری وه‌رزشی یانه‌ی پاریس سانجێرمانی فڕه‌نسی له لێدوانێكی بۆ رۆژنامه‌ی لیكیپی فڕه‌نسی رایگه‌یاند ‘به بڕیاری یانه‌كه‌مان نێیمار به‌شداریی یاریی سبه‌ی به‌رامبه‌ر نیم ئۆڵمپیك ناكات، چونكه گفتوگۆكان بۆ فرۆشتنی نێیمار له‌گه‌ڵ چه‌ند یانه‌یه‌ك گه‌یشتوونه‌ته قۆناخه‌كانی كۆتایی، ئه‌مه‌ش واده‌كات نێیمار نه‌توانێت به‌شدرایی یارییه‌كه‌ی سبه‌ی بكات كه ده‌بێته یه‌كه‌م یاریی پاریس سانجێرمان له وه‌رزی نوێیی خولی فڕه‌نسی’.\nلیۆناردۆ به‌بێ ئه‌وه‌ی ناسنامه‌ی یانه‌ی داهاتووی نێیمار ئاشكرا بكات گوتیشی ‘گفتوگۆكان به‌رده‌وامن، بۆ هه‌موو لایه‌ك گرنگه چاره‌نووسی یه‌كلا بێته‌وه، گفتوگۆكان له‌باره‌ی فرۆشتنی نێیمار له هه‌ر كاتێكی دیكه زیاتر چووه‌ته پێشه‌وه، به‌ڵام ئه‌مه مانای ئه‌وه نییه گه‌یشتووینه‌ته رێككه‌وتن’.\nنێیمار له چوونی بۆ بارسێلۆنا و ریال مه‌درید نزیكه و پێشبینی ده‌كرێت له‌م هه‌فته‌یه چاره‌نووسی یه‌كلا بێته‌وه.


کوردیپێدیا - بەڕێوەبەری ئەوقافی کەرکوک دەڵێت: سێ جۆر مزگەوت و دوو جۆر مەلامان هەیە\n📊 بەڕێوەبەری ئەوقافی کەرکوک دەڵێت: سێ جۆر مزگەوت و دوو جۆر مەلامان هەیە | پۆل: ئامار و راپرسی | زمانی بابەت: 🏳 کوردیی ناوەڕاست\nبەڕێوەبەری ئەوقافی کەرکوک دەڵێت: سێ جۆر مزگەوت و دوو جۆر مەلامان هەیە\nبەڕێوەبەری ئەوقافی کەرکوککەرکوک ئەحمەد جەمیل مودەڕیسئەحمەد جەمیل مودەڕیس رایدەگەیەنێت، لەسەدا10ی کارمەندەکانیان لە سنووری قەزای حەویجە پەیوەندییان بە داعشەوە کردووە و ئاشکرایدەکات کە چەندین مەلایان لەسەر وتاری توندڕەویی سزاداوە. ئەحمەد جەمیل مودەڕیس بەڕێوەبەری ئەوقافی کەرکوک، لە چاوپێکەوتنێکی دواڕۆژدا وەڵامی چەند پرسێکی گرنگ سەبارەت بە پارێزگاکە دەکاتەوە و ئاماژە بۆئەوەش دەکات، پلانێکیان هەیە بۆ رێکخستنەوەی ئەو مزگەوتانەی لە دەرەوەی رێنماییەکاندان و دەڵێت هەر مزگەوتێک پابەندنەبێت دادەخرێت یاخود وتارخوێندنی تێدا قەدەغەدەکرێت.\nدواڕۆژ: سەرەتا دەپرسم هیچ مەلایەک لەکەرکوک پەیوەندیی بەداعشەوە کردووە؟\nئەحمەد مودەڕیس: لە کەرکوک دوو جۆر مەلای ئاینی هەیە، بەشێکیان سەر بە وەزارەتی ئەوقافن و بەشەکەی دیکەشیان لەسەر میلاکی هەرێمی کوردستانن، لە سێ ساڵی رابردوودا هیچ یەکێک لەو مەلایانەی شارەکە پەیوەندییان بە گروپی تیرۆریستی داعشەوە نەکردووە، بەڵام لە سنووری باشور و رۆژئاوای کەرکوک کە قەزای حەویجە و دەوروبەری دەگرێتەوە لەسەدا 90ی کادرەکانمان بەرەو کەرکوک هەڵاتن و لەسەدا 10یان پەیوەندییان بەداعشەوە کردبوو، هیچ یەکێک لەو کەسانەش پلەی وتارخوێنیی نەبوو بەڵکو خزمەتگوزار و بانگدەر بوون و تەنانەت بڕوانامەی بکالۆریۆسیشیان نەبوو.\nدواڕۆژ: چەند مزگەوت لە سنووری قەزای حەویجە هەبوون؟\nئەحمەد مودەڕیس: لە قەزای حەویجە و ناحیەکانی عەباسی، ریاز، رەشاد و زاب 480 مزگەوت هەیە و سەرجەمیان سەر بە ئەوقافی کەرکوک بوون.\nدواڕۆژ: هیچ رێوشوێنێک دژی ئەو کارمەندانە گیرایەبەر کە پەیوەندییان بە داعشەوە کرد، یاخود ئێستاش مووچەکانیان خەرج دەکرێت؟\nئەحمەد مودەڕیس: بەڵی هەر لەکاتی خۆیدا و دوای ساخکردنەوەی پەیوەندییان بە داعشەوە، دەستبەجێ لەلایەن ئەوقافی کەرکوکەوە رێوشوێنی یاسایی لە دژیان گیرایەبەر و مووچەکانیان راگیرا و دوورخرانەوە، ئێستا هیچ پەیوەندییەکیان بە ئێمەوە نەماوە.\nدواڕۆژ: دەوترێت لە سەنتەری کەرکوکیش چەند مەلایەک پەیوەندییان بە داعشەوە کردووە؟\nئەحمەد مودەڕیس: بە هیچ شێوەیەک لە سەنتەری کەرکوک مەلای ئاینیی سەر بە ئەوقاف پەیوەندیی بە داعشەوە نەکردووە، بە پێچەوانەوە مەلاکانی ئێمە خاوەن بیروباوەڕێکی میانڕەون، باشترین بەڵگەش پەلامارەکەی21ی تشرینی یەکەمی ساڵی رابردووە کە داعش دزەی کردە ناو کەرکوک مەلایەک و دوو قورئانخوێن و پاسەوانێکمان لەلایەن چەکدارەکانەوە کوژران، چونکە سەرچاوەی هەواڵدان لەسەر بوونی چەکدارەکان و دەستنیشانکردنی شوێنەکانیان مزگەوتەکان بوون، بە شاهیدیی هێزەکانی ئاسایش.\nدواڕۆژ: هیچ مەلایەک هەیە یاخود مزگەوتێک لەژێر دەسەڵاتی ئەوقافدا نەبێت؟\nئەحمەد مودەڕیس: بەڵی بابەتی لەو شێوەیە زۆرە، لە سەنتەری کەرکوک و دەوروبەری 700 مزگەوت هەیە، بەڵام تەنها 300 کەسمان هەیە پلەی وتارخوێنی هەبێت و لەسەر میلاکی ئەوقاف و هەرێم بن، ئەوانەی دیکە پلەی خزمەتگوزاریان هەیە کە وتار دەخوێنن و لە دەرەوەی میلاک و دەسەڵاتی ئەوقافدان، چونکە لە 14 ساڵی رابردوودا مزگەوتێکی زۆر لە گەڕەکە نوێکانی کەرکوک بە شێوەی زیادەڕۆیی دروستکراوە لە دەرەوەی رێنماییەکانی شارەوانی و ئەوقاف.\nدواڕۆژ: بوونی ئەو مەلا و مزگەوتانە لە دەرەوەی دەسەڵاتی ئەوقاف کاریگەریی سلبیی دروست کردووە؟\nئەحمەد مودەڕیس: زۆر کاریگەریی سلبیی هەیە، ئێمە هەفتانە و مانگانە کۆبوونەوەمان هەیە و وتار و رێنماییەکان و چۆنێتی بەرەنگاربوونەوەی بیری توندڕەوی تاوتوێدەکەین، بەڵام بەشێکی زۆر لە مەلاکان بەهۆی ئەوەی لەژێر دەسەڵاتی ئەوقافدا نین، ئامادەنین هیچ لەو رێنماییانە جێبەجێ بکەن.\nدواڕۆژ: ئەوقاف هیچ پلانێکی هەیە بۆ نەهێشتنی ئەو دیاردەیە؟\nئەحمەد مودەڕیس: بەڵێ لەئێستادا دەستمانکردووە بە دانانی میکانزمێک بۆ کۆنتڕۆڵکردنی مزگەوتەکان، ئێمە سێ جۆر مزگەوتمان هەیە، لەوانە (وەقف) ئەو مزگەوتانەیە کە موڵکی تەواوی ئەوقافن، (وەقف ئەهلی) کە سەر بە ئەوقافن بەڵام لەلایەن کەسانی ئەهلییەوە ئیدارە دەدرێن، لەگەڵ جۆرێکی دیکە کە لە دەرەوەی رێنماییەکانە و هیچ پەیوەندییەکی بە ئەوقافەوە نییە. بۆ ئەو مزگەوتانەی لە جۆری سێیەمن لیژنەیان لەسەر پێکدەهێنرێت بۆ جێبەجێکردنی رێنماییەکانی ئەوقاف و ئیدارەی کەرکوک، بە پێچەوانەشەوە هەر مزگەوتێک ئامادەنەبێت رێنماییەکان جێبەجێبکات ئەوە یا دادەخرێت یاخود بڕیاری لەسەر دەدرێت کە تەنها نوێژە فەرزەکانی تێدا دەکرێت و وتاری هەینی و خوێندنی تێدا قەدەغە دەکرێت. بۆ جێبەجێکردنی ئەو پلانەش پارێزگاری کەرکوک بە نووسراوی فەرمی رەزامەندیی دەربڕیوە و چاوەڕێین لەم دوو هەفتەیەدا هێزێکی ئەمنیشیمان بۆ دابینبکرێت بە مەبەستی چاودێریکردنی رێوشوێنەکان.\nدواڕۆژ: زۆرترین زیادەڕۆیی لە دروستکردنی مزگەوتدا لە کوێی کەرکوکدا کراوە؟\nئەحمەد مودەڕیس: گەورەترین کێشەی ئێمە وەک ئەوقاف، ناوچەی پەنجا عەلییە کە لە دەرەوەی پلانی شارەوانییە، لەنێوان مزگەوتێک بۆ مزگەوتێکی دیکە تەنها سەد مەترە، زۆرترین دەرچوون لە رێنماییەکانیش هەر لەو سنوورەیە، تەنانەت زۆربەی وتارخوێنی مزگەوتەکانی ئەو سنوورە بڕوانامەی ناوەندییشیان نییە، لەکاتێکدا دەبێت وتارخوێن لانیکەم بڕوانامەی بەکالۆریۆسی هەبێت.\nدواڕۆژ: چۆن چاودێریی مزگەوتەکان دەکەن؟\nئەحمەد مودەڕیس: بەهۆی کەمیی ژمارەی چاودێرەکانی ئەوقاف بۆ کۆنتڕۆڵکردنی مزگەوتەکانی ناو شار کە ژمارەیان دەگاتە 530 مزگەوت، داوامان لە وتارخوێنەکان کردووە وتارەکانی هەینییان تۆماربکەن، هەندێ جاریش بۆ چاودێرێکردنی وتارەکانیان پشت بە موختاری گەڕەکەکان دەبەستین.\nدواڕۆژ: هیچ مەلایەک یاخود وتارخوێنێکتان لەسەر وتاری توند سزا داوە؟\nئەحمەد مودەڕیس: بێگومان، مەلامان سزاداوە، هەیە ئاگادارمان کردوەتەوە کە جارێکیتر بەو شێوەیە وتار نەدات، هەندێ جاریش دوورمانخستوەتەوە، یاخود بۆ دەرەوەی شارەکە گواستومانەتەوە، هەیشمانە لە وتارخوێندن دوورمانخستوەتەوە و تەنها رێگەی بەرنوێژیکردنمان پێیداوە.\nماڵپەڕی دواڕۆژ 07-08-2017\n#کەرکوک | #ئەحمەد جەمیل مودەڕیس |\n➕ ئەم بابەتە لەلایەن: (سەریاس ئەحمەد)ەوە لە: Aug 8 2017 2:25AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 8 2017 9:07AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 8 2017 9:07AM باشترکراوە\n👁 ئەم بابەتە 3,305 جار بینراوە


هەر لە شەق لێدانمان کەمبوو. رەزا شوان\nمامۆستا خاوەنی پیرۆزترین و گرنگترین پەیامە.. هەر ئەم پەیامە پیرۆزەشە، رێـز و خۆشەویستی و پیرۆزییەکی تایبەتی بە مامۆستا بەخشیوە.. هیچ پیشەیەک نییە\nبە قەی پیشەی مامۆسـتایی پیـرۆز و هەستیار و چارەنووسـازبێت.. بێگومان چارەنووس و داهاتووی هەر گەلێک لە دەستی مامۆستایان دایە..مامۆستایانن نەوە لە دوای نەوە گۆش و پەروەردە دەکەن.. مامۆستاکانمان فێری ئەلفوبێی کوردایەتی و فێری کوردستان پەروەرییان کردین.. مامۆستایان ئەو پێشمەرگە خۆبەخەش و ماندوونەناسانەن، کە بە چەکی زانست و زانیاری جگەرگۆشەکانمان رادەهێنن و بۆ داهاتوو پێیان دەگەیەنن.\n"هەستە لەبەر مامۆستا شکۆدارییە.. هێندەی نەمابوو مامۆستا ببێت بە پێغەمبەر"\nمن سی ساڵ مامۆستا بووم، تا ئیستا و داهاتووش، هەر خۆم بە قوتابی هەموو ئەو مامۆستایانەی وانەیان پێوتینەوە و فێریان کردین دەزانم.. لە کوێش بیان بینم، بە ئەوپەڕی رێز و نوازشەوە سەری رێزیان بۆ دادەنەوێنم و دەستیان ماچدەکەم.. شایانی زۆر زیاتریشن.. یەکێک لە سەرۆکە پێشووەکانی ئەمریکا، دوای ئەوە کە بۆ پۆستی سەرۆک کۆماری ئەمریکا هەڵبژێرا، وەزیرەکان و بەرپرسە باڵاکانی ئەمریکا، ریزیان گرت تا پیرۆزبایی لێبکەن.. ئەو پێیانی وت:" بەر لەوەی پیرۆزبایی لە من بکەن، بڕۆن پیرۆزبایی لە دایکم و لە مامۆستاکانم بکەن، چونکە من قەرزاری پەروەردەی ئەوانم و ئەوان منیان بەم پۆستە گەیاند"\nئایا تاوانە کە مامۆستایان و پزیشکان و هەموو چینەکانی تر، داوای پارەی رەنج و ماندووبوونیان بکەن؟ ئایا مامۆستا بە گیرفانی بەتاڵ و سکی برسێیەوە دەتوانێ وان بڵێنەوە؟ئایە پزیشکان و کارمەندانی تەندروستی دەتوانن بە برسێتی و بێدەرمان چارەسەری نەخۆشەکانمان بکەن؟ ئایا گیرفانەکانی دەسەڵاتدارانی هەردوو بنەماڵەش پارەیان تێدا نییە؟ ئایا منداڵانی هەردوو بنەماڵە برسییانە؟ بێ جل و پێڵاون؟ بێ نان و ئاو؟بێ خەرجین؟ بێ کارەبان؟ بێ سووتەمەنین؟؟ نەخێر، نەخێر ئەوان خاوەنی ملیۆنان دۆلارن، کە لە سامانی گەلەکەمان دزیویانە.. ئەوان تێرن و ئاگایان لە برسی و بێکار و بێبارە و بێ نان و بێ ئاوی گەلەکەیان نییە و،زۆر بێباکن.. دەمێکە جامی تووڕەیی خەڵک پڕبووە و لێیدەرژێت.. لەوە زیاتر خۆیان پێناگیرێت.. تاکەی بێ مووچە و برسی بن؟ تاکەی ئەم ستەم و سەرکوتکردن و خۆسپاندنە قبووڵ بکەن؟ تاکەی دوو بنە ماڵە سەروەت و سامانی گەلەکەمان بدزن؟ تاکەی یاری بە چارەنووسی گەلەکەمان بکەن؟\nشەرمەزاریشە بۆ وەزیری پەروەردەی کوردستان، کە لەسەر ئەو مامۆستا شەقلێدراوە هیچ لێدوان و هەڵوێستێکی نەبوو.. گەر هەستی هەبێت.. دەبێت ئەوەبزانێت کە ئەو شەقە لە وەزارەتی پەروەردە دراوە.


راگه‌یاندنی هاوپه‌یمانیی هیوای كوردستانی له به‌غداوه به سه‌رنجدان له پێكهاته و ته‌وقیته‌كه‌ی له لایه‌ك و جموجۆڵه‌كانی دوای ئه‌و راگه‌یاندنه سه‌رنجڕاكێشه.\nبه‌شێوه‌یه‌كی سروشتی یه‌كه‌م دیداری ئه‌و هاوپه‌یمانییه له‌گه‌ڵ فه‌خامه‌تی سه‌رۆككۆماردا بوو. موباره‌كه‌یان لێكرا و وه‌كو كارتێكی سیاسیی نوێی (سه‌رۆكی بێ حزب) پێش ئه‌وه‌ی به‌ڕووی حزبه‌كانی خاوه‌نی په‌رله‌مانتاره‌كاندا به‌رز كرابێته‌وه، رووی له هه‌ولێر و سلێمانی بوو.\nوه‌فدی پارتی چووه به‌غدا و سه‌ردانی فه‌خامه‌تیان نه‌كرد؛ روویان له شیعته‌كان بوو. وه‌فدی یه‌كێتیش به سه‌رۆكایه‌تیی لاهور شێخ جه‌نگی سه‌ردانی فه‌خامه‌تیان كرد، سه‌رۆكی فراكسیۆنه‌كه‌یان له به‌غدا گۆڕی بۆ تاڵه‌بانییه‌ك كه بتوانێ زامنی په‌یوه‌ندییه‌كی تووند و تۆڵ بێت له‌گه‌ڵ شیعه‌كاندا.\nدێمه‌وه سه‌ر هاوپه‌یمانیی هیوای كوردستانی. ئه‌م هاوپه‌یمانییه ناسنامه‌ی هه‌موو حزبه ئۆپۆزیسیۆنه‌كانی كوردستانی تێدایه، به‌ڵام نه سه‌ر به حزبه‌كانی خۆیانن و نه دژی حزبه‌كانیان. چه‌ند رۆژێكه راگه‌یه‌ندراوه، كه‌چی حزبه‌كانی خاوه‌نی ئه‌و په‌رله‌مانتارانه قڕ و قپن. نه ده‌توانن خۆیان لێ بێبه‌ری بكه‌ن و نه ده‌شتوانن پشتیوانیان بن. راستییه‌كه‌ی به‌رهه‌م ساڵح و لاهور شێخ جه‌نگی زیاتر له حزبه‌كانی دیكه خاوه‌نداریی ئه‌و پلاتفۆرمه ده‌كه‌ن. به واتایه‌كی دیكه لیستێكی دیكه‌ی یه‌كێتی له ده‌ره‌وه‌ی یه‌كێتی درووست كراوه.\nنه حزبه‌كانی ئۆپۆزیسیۆن له كوردستان و نه ئه‌و هاوپه‌یمانییه، به‌پێی قانوونی نوێی هه‌ڵبژاردن زۆر زه‌حمه‌ته له ده‌ره‌وه‌ی یه‌كێتی و پارتی بتوانن شانسێكی ئه‌وتۆیان له به‌ده‌ستهێنانی كورسیی په‌رله‌مانیی به‌غدادا هه‌بێت، بۆیه چاره‌نووسی ئه‌و هاوپه‌یمانییه له دوو حاڵه‌ت به‌ده‌ر نییه. یان ئه‌وه‌تا حزبه‌كانی ئۆپۆزیسیۆن به گۆڕانیشه‌وه، پشتیوانی له‌و هاوپه‌یمانییه ده‌كه‌ن و ده‌یكه‌ن به لیستی هاوبه‌شی خۆیان، یانیش ئه‌وه‌تا ئه‌و هاوپه‌یمانییه له‌پاڵ یه‌كێتییه‌وه ده‌چێته هه‌ڵبژاردنه‌وه، به تایبه‌تیش كه به‌شێك له‌و په‌رله‌مانتارانه ئاماده‌گیی ئه‌وه‌یان تێیدایه له بلۆكێكی هاوبه‌ش له‌گه‌ڵ یه‌كێتیدا هه‌نگاو بنێن.\nله حاڵه‌تی هه‌نگاونان له‌گه‌ڵ یه‌كێتیدا، به شێویه‌كی ئۆتۆماتیكی(ئه‌گه‌ر تا ئه‌و كاته حزبه‌كان خۆیان له په‌رله‌مانتاره‌كانیان بێ به‌ری نه‌كردبێت یان ئەوانیش ھەمان شتیان نەکردبێت) هاوپه‌یمانییه‌كی رانه‌گه‌یه‌ندراوی نێوان یه‌كێتی و حزبه‌كانی ئۆپۆزیسیۆن به گۆڕانیشه‌وه درووست ده‌بێت. یه‌كێتی هه‌م سوود له فیگه‌ره پۆپیلاره‌كانی ناو ئۆپۆزیسیۆن ده‌بات و هه‌میش له‌ناوخۆی یه‌كێتیدا ده‌ستی هاوسه‌رۆك لاهور و به‌رهه‌م ساڵح به‌هێز ده‌بێت.\nئه‌م هاوپه‌یمانییه به ته‌نها یان له‌گه‌ڵ یه‌كێتیدا بچێته هه‌ڵبژاردنه‌وه، چ له وه‌زعی پارتی ناگۆڕێ. ئه‌وپه‌ڕی پارتی له شوێنێك كورسییه‌ك یان دوو كورسی له ده‌ست ده‌دات، به‌ڵام بۆ كه‌ركوك چاره‌نووسسازه و له‌وێ یه‌كێتی لانیكه‌م ده‌توانێ به‌رگری له مانه‌وه‌ی خۆی بكات. عه‌یارێكی باری ناوخۆی بدات(به تایبه‌تیش كه هیچكام له حزبه‌كانی ئۆپۆزیسیۆن ئاماده نین پشتیوانی له پارتی بكه‌ن، به‌ڵام ناڕاسته‌خۆ ده‌چنه به‌ره‌ی به‌شێكی یه‌كێتییه‌وه)، پشكی یه‌كێتی له حكومه‌تی داهاتووی عێراق جێگیر بكات و نه‌كه‌وێته ده‌ست كه‌ره‌می پارتی و هاوكات پۆستی سه‌رۆككۆماریش بۆ جاری دووه‌م بۆ به‌رهه‌م ساڵح زامن بكات.\nیارییه سیاسییه‌كان له‌گه‌ڵ نزیكبوونه‌وه‌ی واده‌ی هه‌ڵبژاردن(كه تا ئێستاش سه‌د له‌سه‌د مسۆگه‌ر نییه له مانگی حوزه‌یراندا ده‌كرێ یان نا) گه‌رمتر ده‌بن. ساز و كاری نێوان حزبه‌كان له هه‌ڵكشان و داكشاندا ده‌بێ. ناوخۆی یه‌كێتی تووشی گه‌وره‌ترین كێشمه‌كێش ده‌بێ و ده‌رده‌كه‌وێ كه ئه‌و چێشته‌ی له به‌غدا لێده‌نرێت له سلێمانی ده‌خورێت یان نا!


pukmedia وه‌فدێكی ئه‌نجومه‌نی نوێنه‌رانی عیراق پارێزگای سلێمانیان چه‌ند پرسێكی په‌یوه‌ست به هاووڵاتییانیان تاوتوێكرد هەواڵی کوردستان\nوه‌فدێكی ئه‌نجومه‌نی نوێنه‌رانی عیراق پارێزگای سلێمانیان چه‌ند پرسێكی په‌یوه‌ست به هاووڵاتییانیان تاوتوێكرد\n2019/03/17 | 12:30\nهەواڵی کوردستان - وه‌فدێكی ئه‌نجومه‌نی نوێنه‌رانی عیراق سه‌ردانی ئه‌نجوومه‌ن پارێزگای سلێمانیان كرد و له كۆبوونه‌وه‌یه‌كدا چه‌ند پرسێكی په‌یوه‌ست به هاووڵاتییانیان تاوتوێكرد.\nئه‌مڕۆ یه‌كشه‌ممه 17-3-2019 وه‌فدێكی ئه‌نجومه‌نی نوێنه‌رانی عیراق به‌سه‌رپه‌رشتی د.\nبه‌شیر حه‌داد و به‌یاوه‌ری چه‌ند ئه‌ندامێكی فراكسیۆنه كوردییه‌كان له ئه‌نجوومه‌نی نوێنه‌ران، سه‌ردانی ئه‌نجوومه‌ن پارێزگای سلێمانیان كرد و له‌گه‌ڵ پارێزگاری سلێمانی و ئه‌نجوومه‌نی پارێزگاكه كۆبوونه‌وه.\nئازاد محه‌مه‌د ئه‌مین سه‌رۆكی ئه‌نجوومه‌نی پارێزگای سلێمانی له كۆنگره‌یه‌كی رۆژنامه‌وانیدا خۆشحاڵی خۆی به هاتنی ئه‌و وه‌فده‌ی ئه‌نجوومه‌نی نوێنه‌ران ده‌ربڕی و رایگه‌یاند: له كۆبوونه‌وه‌كه‌یاندا چه‌ند بابه‌تیێكی په‌یوه‌ست به پرسی ئه‌نجوومه‌نی پارێزگا و هاووڵاتییان گفتوگۆی له‌باره‌وه كراوه.\nوتیشی: رێككه‌وتوین له‌سه‌ر به‌رده‌وامیدان به په‌یوه‌ندییه‌كانی نێوان ئه‌نجوومه‌نی نوێنه‌رانی عیراق و ئه‌نجوومه‌نی پارێزگای سلێمانی.\nبه‌شیر حه‌داد جێگری سه‌رۆكی په‌رله‌مانی عیراق-یش رایگه‌یاند: وه‌ك سه‌رۆكایه‌تی په‌رله‌مان و به‌یاوه‌ری وه‌فدێك له ئه‌ندامانی فراكسیۆنه كوردییه‌كان، سه‌ردانی پارێزگاری سلێمانی و ئه‌نجوومه‌نی پارێزگاكه‌مان كردووه و گوێبیستی سه‌رجه‌م داواكارییه‌كانیان بووین.\nوتیشی: به‌ڵێنمان به هاووڵاتییانی كوردستان داوه، سورین له‌سه‌ر به‌جێهێنانی داواكارییه‌كانیان و داواشمان له ئه‌نجوومه‌نی پارێزگای سلێمانی كردووه، داواكارییه‌كانیان به‌نووسراو ئاڕاسته بكه‌ن، بۆ ئه‌وه‌ی لیژنه‌یه‌كی له فراكسیۆنه كوردییه‌كان بۆ پێكبهێنرێت و به‌دواداچوونیان بۆ بكرێت.


باڵیۆزی عیراق له ئه‌نقه‌ره: ئه‌گه‌ر پێویست بكات به‌غدا په‌نا بۆ به‌كارهێنانی هێز ده‌بات\nهشام عه‌لی ئه‌كبه‌ر عه‌له‌وی، باڵیۆزی عیراق له توركیا\nباڵیۆزی عیراق له ئه‌نقه‌ره رایگه‌یاند بۆ به‌ڕێوه‌بردنی ده‌روازه سنورییه‌كان به‌غدا ده‌توانێت هێز به‌كاربهێنێت ئه‌گه‌ر پێویستی كرد.\nهشام عه‌لی ئه‌كبه‌ر عه‌له‌وی، باڵیۆزی عیراق له توركیا له كۆنفرانسێكی رۆژنامه‌وانیدا له باره‌گای باڵیۆزخانه‌ی عیراق له ئه‌نقه‌ره رایگه‌یاند: له‌پێناو گرتنه‌ده‌ستی ئیداره‌ی ده‌روازیی سنوریی خابور (ئیبراهیم خه‌لیل)، له‌وانه‌یه عیراق هێزیش به‌كار بهێنێت ئه‌گه‌ر پێویستی كرد.\nباڵیۆزی عیراق له ئه‌نقه‌ره ئاشكراشیكرد كه حاڵی حازر عیراق و توركیا له كردنه‌وه‌ی ده‌روازه‌یه‌كی سنوریی نوێ له‌نێوان هه‌ردوو وڵات ده‌گه‌رێن، ئه‌وه‌ش له‌پێناو په‌ره‌پێدان و هاوكاری و ئاڵوگۆڕی بازرگانی، بۆ قۆناغی داهاتووش هه‌نگاوی به‌رچاو له‌وباره‌یه‌وه ده‌نرێت.\nئاشكراشیكرد كه ئاماده‌كاری ده‌كرێت بۆئه‌وه‌ی له چه‌ند رۆژی داهاتوودا سه‌ردانێكی بیناڵی یڵدرم، سه‌رۆك وه‌زیرانی توریكا بۆ به‌غدا رێكبخرێت، چونكه هه‌ردوو حكومه‌ت پێویسته روبه‌ڕو كۆببنه‌وه.\nهشام عه‌لی ئه‌كبه‌ر عه‌له‌وی ئه‌وه‌شی به‌بیرهێناوه‌ته‌وه كه سه‌ردانه‌كه‌ی یڵدرم بۆ به‌غدا ته‌نها بۆ تاوتوێكردنی ریفراندۆم نییه، به‌ڵكو له هه‌مانكاتدا پرسه هاوشه‌به گرنگه‌كانی ناوچه‌كه تاوتوێ ده‌كرێن.\nئه‌م بابه‌ته 5356 جار خوێنراوه‌ته‌وه


دەبێ هەواڵنیرانی ژن لە کۆبوونەوەی شۆراکاندا لە مەشهەد، چارشێو لەسەر بکەن | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران دەبێ هەواڵنیرانی ژن لە کۆبوونەوەی شۆراکاندا لە مەشهەد، چارشێو لەسەر بکەن\nدەبێ هەواڵنیرانی ژن لە کۆبوونەوەی شۆراکاندا لە مەشهەد، چارشێو لەسەر بکەن\nسەرۆکی کومیسیۆنی “فەرمان دان بۆ چاکە و گێڕانەوە لە خراپە”ی شاری مەشهەد گوتی، ئەو نامەی کە لەمەڕ پاراستن و ڕاگرتنی داپۆشە و حیجاب لە کۆبوونەوەکانی شۆرای شار بۆ بۆ پارێزگاری ناردراوە، تەواو فەرمی و یاساییە.\nبەپێی هەواڵی هەواڵدەریی مێهر، عەلی ئەسغەر لوتفی گوتی: “حەوتووی ڕابردوو لە لایەن پارێزگارییەوە نامەیەک بۆ سەرۆکی شۆڕا ڕەوانە کراوە کە تێیدا باسی لە پێویستیی لەبەر کردنی جل و داپۆشە (چارشێوی) ئیسلامی لە لایەن هەواڵنێرە ژنەکانەوە کراوە و بەپێی ئەو نامەیە دەبێ هەواڵنیرە ژنەکان لە کۆبوونەوەکانی شۆراکاندا بە شێوەیەکی ئیسلامی ئامادە بن، سەرۆکی شۆڕا بە مەبەستی بە ئەنجام گەیاندن، ئەو نامەی بۆ من ناردووە و ئەرکەکە بە من ئەسپێردراوە.”\nناوبراو لە درێژەی قسەکانیدا گازندەی کرد کە بەداخەوە تا ئێستا ئەو نامەیە جێ بە جێ نەکراوە و دەبێ جێ بە جێ بکرێت، چون ئەو نامەیە تەواو یاساییە.\nلوتفی لە درێژەی قسەکانیدا ئاماژەی بە ڕووداوی مەشهەد ٢٠١٧ کرد و گوتی: “شارەوانیی مەشهەد زیاتر لە ساڵێک لەمەوبەر، لایحەیەکی ڕێک خست و لەو بارەوە لە سەحنی ئاشکرای مەجلیس خستیە بەر باس و چەسپاندی و بۆ ئەو مەبەستەش کومیتەیەکی لە شارەوانی پێکهێنا”.\nشایانی ئاماژەیە کە لە ماوەی چەند ساڵی ڕابردوودا و دوابەدوای پیداگری کردنی زیاتری خامنەیی و پێش نوێژەکانی ئێران لەسەر “فەرمان دان بۆ چاکە و گێڕانەوە لە خراپە”، تێزاو بەسەر چەند ئافرەتێک لە ئێراندا کراوە کە ئەو ڕووداوە کوردستانیشی گرتەوە و لە شاری بۆکان، تێزاو بە جەستەی چەند ئافرەتێکی کورددا کرا کە بەرچاوترینیان، سوێسنە ئیسماعیلنەژاد بوو کە بەپێی ڕاپۆرتی پزشکی یاسایی شاری بۆکان ١٥٠% تووشی سووتان ببوو.\nهەروەها لەو دواییانەدا لە شاری تاران، ڕاگەییەندرا کە ٦٠٠٠ کەسی ماتۆڕ سوار و مەئمووری نەهێنی و شاراوە ئەرکی پاراستنی شار لە ئەستۆ دەگرن.\nبابەتی پێشووکۆنسێرتی شارام نازری هەڵوەشێندرایەوە\nبابەتی دواتربەڕێوەبەری “پێرشیەن بلاگ” دەست بەسەر کرا


هیوا مەجید خەلیل 11, 06, 2019\nلە نیوەی دووەمی سەدەی بیستەمدا، گۆڕانکاریی ڕیشەیی لە بواری ڕاگەیاندندا، سەرتاپای بیر و بۆچوونەکانی سەبارەت بە دەسەڵاتی سیاسی گۆڕی. بەرفراوانبوونی ئامرازەکانی ڕاگەیاندن و پەیوەندیکردن، بوو بە ھۆی تێکھەڵکێشانی کات و شوێن و شکاندنی سنوورەکان و لێکنزیککردنەوەی پانتاییی ژیانی تایبەت لە پانتاییی ژیانی گشتی. بە ھۆی ئەم ئامرازانەوە، ڕووداوەکان بە خێرایییەکی بێوێنە بڵاو دەکرێنەوە، یاخود ڕووداوەکان دەتوانن بە زمانی وێنە قسە بکەن و پەیامی خۆیان بە بینەر بگەیه‌نن و گۆڕان بەسەر ڕا و بۆچوونەکاندا دروست بکەن. ئەمەیش وای کردووە کە دەسەڵاتی سیاسی ڕووبەڕووی تەحەددایەکی گەورە ببێتەوە.\nکاریگەریی ئامرازەکانی راگەیاندن\nھەروەک چۆن پرۆفیسۆری ئەنسروپۆلۆژی "جۆرج باڵاندییە"، نووسەری كتێبی "ئەنسرۆلۆژیی سیاسی" دەڵێت: "بە ھۆی ئامرازەکانی ڕاگەیاندن و ئەو گۆڕانکارییە گەورەیەی کە لەم بوارەدا ڕووی داوە، شێوازی بەرھەمھێنانی وێنە سیاسییەکانیش گۆڕانی بەسەردا ھاتووە. جیھانی سیاسەت بە چەشنێکی بێوێنە لە بەردەم ھاووڵاتیاندا نمایش دەکرێت و بە ڕاددەیەکی زۆر، لایەنی ئەفسونئامێزی خۆی لەدەست داوە. ئەمەیش خۆی لە خۆیدا دەبێتە ھۆی لەئەفسانەخستنی سیاسەت."\nبەکارھێنانی سەرەکیی ئامرازەکانی ڕاگەیاندن ئەوەیە کە بیر و بۆچوونە گشتییەکان گەڵاڵە بکات و جۆرە ھاوڕایییەکی کۆمەڵایەتی کە بۆ دیسپلینی کۆمەڵگە لە ھەر سیستەمێکدا پێویستە، وەدی بێنێت. ئەم ئەرکەیش ئامرازەکانی ڕاگەیاندن ئەنجامی دەدەن. لە نێوه‌ندی بڵاوبوونەوەی زانیارییەکان، بیر و ڕای تاکەکان لە ھەمبەر ژینگە و ئەو پرسانەی کە لە دەوروبەری ڕوو دەدەن کراوەتر دەبێت. ھەروەھا تاک پەی بە ئەرک و مافەکانی خۆی دەبات و دەتوانێت ھەمبەر دەستێوەردانی حکوومەت بەرپەرچدانەوەی ھەبێت و سنوورێک بۆ کردارەکانی حکوومەت بکێشێت؛ لێرەدا دەسەڵات بۆ ئەوەی بتوانێت پارێزگاری لە بەردەوامبوونی خۆی بکات، ناچار ھەوڵ دەدات لە بڕیار و کردارەکانیدا بۆچوونی ھاووڵاتیان ڕەچاو بکات.\nئامرازەکانی ڕاگەیاندن وەک بەشێک لە سیستەمی لاوەکیی کۆمەڵگە(Subsystem) ، لەژێر کاریگەریی سیستەمی گشتیی کۆمەڵایەتیدایە. ھەروەھا سەرکەوتنیشیان لە ڕاکێشانی بەشداریی گەل، دەتوانرێت لە چوارچێوەی سیستەمی زاڵ بەسەر ئەم ئامرازانەدا ھەڵبسەنگێنرێت. ئەم سەرکەوتنەیش بەندە بە بوونی سیستەمێکی جەماوەری. سەقامگیریی ئەم سیستەمەیش پێشمەرجێکە بۆ ھێنانەدیی یەکگرتوویی و فاکتەرێکی ڕێخۆشکەرە بۆ بەشدارییە کۆمەڵایەتییەکان لە پرۆسەی سیاسیدا. ئەم ئامرازانە لە ڕێگەی پلان و بەرنامەکانیانەوە توانیویانە جۆرە که‌لتوورێکی یەکدەست و سەقامگیر لە کۆمەڵگەدا بێننە ئاراوە. ھەر ئەم که‌لتوورەیش وای کردووە کە ئامرازەکانی ڕاگەیاندن بۆ ژیانی سیاسی، بایەخی زۆریان ھەبێت.\nئامرازەکانی ڕاگەیاندن خاوەن دەسەڵاتێکی یەکجار زۆرن، بە چەشنێک لە توانایاندایە گۆڕانکاری لە که‌لتوورەکاندا دروست بکەن و داواکاریی نوێ لە جێگەی خواستەکانی ڕابردوو دابنێن. میدیا نوێیه‌کان مۆنۆپۆڵەکانی پێشوو دەخەنە ژێرەوە و بە دانانی مۆنۆپۆڵی نوێ، سەرچاوەکانی دەسەڵات و ھێژموون لە گرووپێکی کومەڵایەتییەوە بۆ گرووپێکی تر دەگوازنەوە. ڕاگەیاندنە نوێیەکان نەك تەنیا ناوەندی نوێی دەسەڵات دروست دەکەن بەڵکوو شێوازی فیکری و پەیوەندیی نوێیش دروست دەکەن و داھێنەری گەلێک تێگەیشتن و دەرککردنی نوێ و تایبەتن لە ھەموو پانتایییەکانی ژیاندا. بۆیە ئەم ئامرازانە، بوون بە بەشێک لە کەناڵەکانی چاودێریی دەسەڵات و ئەمەیش کاریگەریی بەسەر بڕیارەکانی دەسەڵاتدا ھەیە و لەمپەرە لە ھەمبەر ئازادانە کارکردنی دەسەڵاتدا.\nھابه‌رماس، ئاماژە بە ھەندێ ئەرک دەکات کە ئامرازەکانی ڕاگەیاندن لە سیستەمە سیاسییەکانی دامەزراو لەسەر بنەمای یاسا ئەنجامیان دەدەن، ئەم ئەرکانەیش بریتین لە:\n١. چاودێریکردنی ژینگەی کومەڵایەتی_ئابووری و گوزارشتکردن لەو گۆڕانکارییانەی کە لەوانەیە بە شێوەی پۆزەتیڤانە یان نێگەتیڤانە کاریگەریی لەسەر خۆشگوزەرانیی ھاووڵاتیاندا ھەبێت.\n٢. بەرجەستەکردنی ماناداری پەیامەکان؛ واتە گەڵاڵەکردنی بابەتەکان، بە جۆرێک کە مانایان ھەبێت.\n٣. سەکۆیەکە بۆ پشتگیریکردنی ڕۆشنبیرانە لە سیاسەتمەدار و، گوتەبێژی گرووپەکانی تری ناو کۆمەڵگەیشە.\n٤. دروستکردنی پانتای گفتوگۆ لە نێوان ڕوانگە جۆراوجۆرەکان، ھەروەھا لە نێوان دەسەڵاتداران و خەڵکدا.\n٥. ڕێکاری پێویست گرتنەبەر بۆ ناچارکردنی بەرپرسان بۆ وەڵامدانەوەیان سەبارەت بە چۆنێتیی بەکار ھێنانی دەسەڵاتیان.\n٦. ھاندان و فێرکردنیان لە چۆنێتیی بەشداریی سیاسی و بەشداریکردن لە ھەڵبژاردنەکاندا.\n٧. بەرگریی بەردەوام دژ بە ھێزەکانی دەرەوەی ئەم ئامرازانە کە ھەوڵ دەدەن سەربەخۆیییان لەناو ببەن.\n٨. ڕێزگرتن لە لایه‌نی بەرامبەر.\nھەروەھا بە بۆچوونی هاروڵد لاسویل ئەرکەکانی ئەم ئامرازانە بریتین لە، پارێزگاریکردن لە ژینگە، ھێنانەدیی ھاوبەندی لە نێوان گشت بەشەکانی کۆمەڵگەدا، گواستنەوەی میراتی که‌لتوور لە وەچەیەک بۆ وەچەیەکی تر.\nلێرەوە بۆمان دەردەکەوێت کە ئەم ئامرازانە پردی پەیوەندین لە نێوان گەل و دەسەڵاتدا، کە لە نێوه‌ندیدا ھەم دەسەڵات ئاگاداری داواکارییەکانی ژینگەی دەرەوە و ناوەوەی خۆی و چۆنێتیی تێڕامانی جەماوەر بۆ دەسەڵاتی سیاسی دەبێت و، ھەمیش جەماوەر ئاگاداری بڕیارەکانی دەسەڵات دەبێتەوە.\nبەم پێیە، پێویستە ئەم ئامرازانە ئەوەندە لە سیاسەت و حکوومەت نزیک بن تاکوو بتوانن زانیاری دەستەبەر بکەن. لە لایەکی ترەوە، دەبێ ئەم ئامرازانە بێلایەن و خۆپارێز بن تا بتوانن ئیعتیباری خۆیان بپارێزن. بەم شێوەیەیش، دەبن بە ناوبژیوان و بازنەی پەیوەندی لە نێوان ھاووڵاتی و حکوومەتدا لە بەرھەمھێنان و بەکارھێنانی ڕەوڕەوەکانی زانیاری، کە ئەمەیش بناغەی داڕشتنی بڕیارە سیاسییەکانە.\nتوێژەران چوار ڕێگه‌یان دیاری کردووە کە لە نێوه‌ندیدا ئامرازەکانی ڕاگەیاندن کاریگەرییان بەسەر ڕای گشتییەوە ھەیە:\n١. ئاگادارکردنەوەی جەماوەر لەو شتەی کە لە جیھاندا ڕوو دەدات (شێوازی فێر کردن)؛ ٢. دیاریکردنی دۆز و ڕووداوە سیاسییە گرنگەکان، یان کێشەکانی ڕۆژ (شێوازی پلەبەندیکردنی ڕووداوەکان).\n٣. گێڕانی ڕۆڵی کاریگەریخستنە سەر دیاریکردنی ئەوەی کە کام یەک لە سیاسەتمەداران پێویستە لۆمە یان پاداشت بکرێت (دیاریکردنی بەرپرسیارێتی).\n٤. شێوازی کاریگەریخستنە سەر بژاردنەکان (الخیارات) و حەزە سیاسییەکانی خەڵک (ڕازیکردن).\nبەم جۆرە ئامرازەکانی ڕاگەیاندن لە سەردەمی زانیاریدا بەشێکی دانەبڕاون لە پێداویستییە سەرەکییەکانی ژیانی مرۆڤ و ڕۆڵی کارا لە پەروەردە کردن و پێشکەوتنی تاک و کۆمەڵدا دەگێڕن. ئەم ئامرازانە لە ڕێگەی ئەو وێنە و وتارانەی کە بڵاو دەکەنەوە، توانیویانە جۆرە ورووژاندنێکی ھاووڵاتی لە کۆمەڵگەدا بخوڵقێنن. لە قۆناغی ئێستادا، ئامرازەکانی ڕاگەیاندن سنورە سیاسی، ئابووری، که‌لتووری و کۆمەڵایەتییەکانی تێک شکاندووە و بەڕاشکاوانە دەست لە کاروباری ژیانی ڕۆژانە وەردەدات و ڕووە شاراوەکانی ھەر ڕووداو و بابەتێک ئاشکرا دەکات. ئەمەیش وای کردووە کە بەدەستھێنانی زانیاری، قۆرخ نەکرێت و ئاستی زانین و ھۆشیاریی گەل بەرز ببێتەوە و بە شێوەیەکی ئاسانتر داواکارییەکان خەڵک لە لایەن دەسەڵاتی سیاسییەوە دابین بکرێن.\nئەم ئامرازانە ڕەنگدانەوەی ژینگەی سیاسین؛ یاخود ئاوێنەی ڕووداو و ململانێ و کارلێککەرە ناوخۆیی و ھەرێمی و نێودەوڵەتییەکانە لە ئاستی سیاسیدا و بەبێ بوونی ئامرازەکانی ڕاگەیاندنی جەماوەری، ھیچ کەس لە دەرەوەی بازنەی سیاسیدا ناتوانێت ئاگاداری ڕووداوە سیاسییەکان ببێتەوە. بەم جۆرەیش، ئامرازەکانی ڕاگەیاندن چوارڕییانی پێکەوەگرێدانی کۆمەڵگە پێک دێنن. ئەم چوارڕییانە دەسەڵاتداران بە نوخبە و بە جەماوەر، کۆمەڵانی خەڵک بەیەکدی و دەسەڵاتداران بەیەکەوە دەبەستێتەوە. ڕاستییه‌كه‌ی، ئامرازەکانی ڕاگەیاندن لە جیھانی نوێدا ئەرکی گواستنەوەی وتار و بیسراوەکانیان لە ئەستۆدایە؛ بەرھەمھێنانی مەعریفە و زانیارییش ئەرکی دووەمی ئەم ئامرازانە پێک دێنێت.\nلە نێوه‌ندی تیشکخستنه سەر گشت چین و توێژەکانی کۆمەڵگە و کێشە و گرفتە جۆراوجۆرەکان و گەڵاڵەکردنی بابەتە ھەستیارەکان و ئەولەوییەتبەخشین بە ھەندێکیان و دواتریش ڕاکێشانی سەرنجی خەڵک، ئەم ئامرازانە فاکتەری سەرەکین لە ورووژاندن و بەرھەمھێنانی ڕای گشتی، بەتایبەتیش لەو کات و کۆمەڵگەیانەدا کە ڕکابەرێتی لە نێوان ئەم ئامرازانەدا لە ئارادا بێت. ستوارت ھال، لە كتێبی "خۆدۆزینەوەی ئایدیۆلۆژیک"دا ئاماژە بەوە دەکات کە ئامرازەکانی ڕاگەیاندن ڕۆڵێکی گرنگیان لە ئافراندن و بەھێزکردنی ڕامانی ئێمە بۆ کۆمەڵگەی خۆمان و جیھانی دەوروبەرمان ھەیە. ئەم ئامرازانە جەماوەر ڕەزامەند و ھۆگری بارودۆخی بەرقەراری سیاسی و ئابووریی ئێستا دەکەن. ئامرازەکانی ڕاگەیاندن، سەرەڕای دروستکردنی چوارچێوەی که‌لتووریی جەماوەری، گرنگترین ئامرازەکانی سەرمایەداریی سەدەی بیستەمن بۆ پاراستنی گوێڕایەڵیی خەڵک بۆ دەسەڵاتی سیاسی لە کۆمەڵگەدا.\nدانیێڵ لێرنر، لە كتێبه‌کەیدا بە ناوی "گوزار لە کۆمەڵگەکانی تەقلیدی، مۆدێرنیزاسیۆن لە ڕۆژهەڵاتی ناوەڕاست"، کە لە ساڵی ١٩٥٨ دەرچووە، لەبارەی چۆنێتیی گەشەسەندن لە وڵاتانی دواکەوتوودا سەبارەت بە ڕۆڵی ئامرازەکانی ڕاگەیاندن لەم وڵاتانەدا، وا دەبینێت کە بەرزبوونەوەی ئاستی شارستانییەت، مەیلدارە بۆ بەرزکردنەوەی ئاستی پەروەردە. بەرزبوونەوەی ئاستی پەروەردەیش دەبێتە ھۆی زیاتر نزیکبوونەوە لە ئامرازەکانی ڕاگەیاندن و نزیکبوونەوەیش لە ئامرازەکانی ڕاگەیاندن دەبێتە ھۆی بەشداریی ئابووریی بەرفراوانتری خەڵک (سەبارەت بە ئاستی داھاتی تاک) و بەشداریی سیاسیی زۆرتر (دەنگدان).\nئامرازەکانی ڕاگەیاندن ئەرکی دوولایەنە دەگێڕن؛ واتە بڕیارەکانی دەسەڵات بۆ کۆمەڵگە دەگوازنەوە و، بیر و بۆچوونەکانی کۆمەڵگەیش بۆ دەسەڵات. ئەنجامی ئەم چالاکییەیش ئاگاداریی ڕای گشتی و دەسەڵاتە لە داواکارییەکانی یەکدی. لێرەیشەوە جۆرە ئاسایش و متمانەیەک لە نێوان دەسەڵات و کۆمەڵگەدا وەدی دێت کە لە دەرھاوێشتەی چالاکییەکانی بابەتییانەی ئامرازەکانی ڕاگەیاندنن. ئەم ئامرازانە بە ھۆی بەرفراوانیی پانتاییی تۆڕەکانیان، ڕۆڵێکی بەھێزیان لە چۆنێتیی دروستکردنی بۆچوونی ھاووڵاتیان دەگێڕن؛ چونکە پەروەردکردن و ئاگادارکردنەوە، لە چالاکییە هەرە سەرەکییەکانی ئەم ئامرازانەن. لە لایەکی ترەوە، بە ھۆی زیادبوونی جۆراوجۆریی ئەم ئامرازانە، دەسەڵاتی سیاسی لە زۆربەی وڵاتاندا ھەوڵ دەدات کە لە بەڕێوەبردنی وڵاتدا پشت بە ڕەزامەندیی جەماوەر لە دەسەڵات و بڕیارەکانی ببەستێت؛ بەتایبەتیش لە وڵاتە دیموکراسییەکاندا کە گەل بە سەرچاوەی دەسەڵات لە قەڵەم دەدرێت. ھەر بۆیە دەبینین لەم وڵاتانەدا مەڵبەندی بەھێز ھەن کە بە میتۆدێکی زانستییانە لەسەر پرسە گرنگەکان ڕاپرسی ئەنجام دەدەن و بیر و ڕای ھاووڵاتیان سەبارەت بە پرسە ھەستیارەکان دەخەنە ڕوو.


ئارامکۆ...لەرزۆککردنەوەى کۆى ئارامییەکان\nگروپی (أنصار الله) حوسییەکانى ناو کەناڵەکانى ڕاگەیاندن، بەرپرسیارێتى خۆیان لەو هێرشانە ڕاگەیاند کەلە ڕۆژى شەممەى ڕابردوو کرایە سەر دامەزراوەکانى (ئارامکۆ)، ئەو دامەزراوەیەى کە ڕۆژانە ١٠ ملیۆن بەرمیل نەوت دەخاتە بازاڕەوە، گەورەترین بەرهەمهێنەرى نەوتى جیهان، کەوتە بەر هێرشى فڕۆکە درۆنەکانى حوسییەکان، وتەبێژى هاوپەیمانى عەرەبی لە کۆنگرەیەکى ڕۆژنامەواندا ڕایگەیاند کە " ئەو هێرشە تەنیا هێرش نییە بۆ سەر دامەزراوە نەوتییەکانى سعودیە، بەڵکو هێرشە بۆ سەر تەواوى کەرتى وزە لە جیهاندا" هەوڵێکى نەزۆک بۆ بەستنەوەى ئاسایشی وزەى سعودیە بە ئاسایشی وزەى جیهانەوە، چونکە پێشتر ترامپ لە کۆشکە سپییەکەوە ڕایگەیاند کە ئێمە (واتە ئەمریکا) بە کەمبوونەوەى بەرهەمى نەوتى سعودیە زیانمان بەرناکەوێت، بەڵکو ئێمە ئامادەین بۆ کردنەوەى عەمبارى ستراتیجى نەوتى ئەمەریکا بۆ پڕکردنەوەى کەمهێنانەکانى وزە لە جیهاندا.\nئەمریکا پاش نزیکەى نیو سەدە سوودى لە عەمبارەکانى نەوت وەرگرت، ئەو بیرۆکەیەیەى کە پاش هە ڵپەساردنى فرۆشتنى نەوت بە ئەمریکا هات لە حەفتاکانى سەدەى ڕابردوودا چونکە ئەمریکا پشتگیرى تەواوى وڵاتى ئیسرائیلی کرد لە ململانێی لەگەڵ وڵاتانى عەرەبیدا. گومان لەوەدا نییە کە جگە لە دەرئەنجامى بەرزبوونەوەى نرخى نەوت و سوودى بۆ هەندێک لە وڵاتان، زیانى بۆ هەندێکى دیکە، چەند ڕاستییەکى دیکە لەو هێرشە دەردەکەوێت وەکو:\nیەک: ئەمریکا ئاسایشی سعودیە بە ئاسایشی خۆى نازانێت، بەڵکو گورگان خواردووى دەکات، بە تایبەتى کە ڕێی تێناچێت ترامپ بڵێت ئێمە دەزانین مووشەکەکان یان درۆنەکان لەکۆێوە هاتوون بەڵام هیچ ئاگادارکردنەوەیەکى پێشوەختە نەدات بە سعودیە یان هەڵوێستى نەبێت بۆ بەرگرتن لەو هێرشە.\nدوو: سیستەمى بەرگرى سعودیە لەگەڵ ئەو هەموو تێچووەى کە بەردەوام خەرجى دەکات نەیتوانیوە بەر بگرێت بەو هێرشە، ئەمە یان ماناى ئەوە دەگەیەنێت کە سیستەمى بەرگرى سعودیە تۆکمە و کارا نییە، بە تایبەتى کە سیستەمەکە سیستەمێکى ئەمریکى و ڕۆژئاواییە، یان ئەوەتا سعودیە ناتوانێت سوود لەو سیستەمە وەربگرێت چونکە تواناى مرۆیی پێویستى نییە و لەهەردوو بوارەکەدا پرسیارى زۆر دەوروژێنێت.\nسێ: وتەبێژى هاوپەیمانى سەربازى عەرەبی لە لێدوانەکەیدا دەڵێت کە ئێمە دەتوانین بەرەنگارى مەترسییە تیرۆریستییەکان ببینەوە وبەرگرى لە خۆمان بکەین، بەڵام بۆ نەیتوانى بەرگرى لە بەئامانجگرتنى ١٩ ئامانج بگرێت، ئەمەش لەداهاتوودا گەلى سعودیە پرسیار لەخۆیان دەکەن و ئەوان دەتوانن وەڵامى بدەنەوە.\nکێشەکە لیرەدا ئەوەیە کەبەردەوام ئێران بەو ڕووداوانە تۆمەتبار دەکرێت، بەڵام ئێران چ سوودێک دەبینێت لەوەى کەبە ئاشکرا و بێ پەردە هێرش بکاتە سەر سعودیە؟\nئەگەرى بڕیارى جەنگ


توركیا.. گومانلێكراوی ئاگرەكەی دارستانی مارماریس دەستگیركرا\nپێش 2 هەفتە ژمارەی بینراو 76\nهێزەكانی توركیا كەسێكیان بە تۆمەتی كردنەوەی ئاگرەكەی دارستانی مارماریس دەستگیركرد، وەزیری ناوخۆی ئەو وڵاتەش دەڵێت: تۆمەتبارەكەی دانی بە تاوانەكەیدا ناوە.\nماوەی سێ رۆژە ئاگرێكی گەورە لە دارستانەكانی مارماریس لە پارێزگای مۆگلا (باشووری رۆژئاوای توركیا) كەوتووەتەوەو تیمەكانی بەرگری شارستانیی ئەو وڵاتەش لەهەوڵەكانیان بۆ كۆنترۆڵكردنی ئاگرەكەو رێگری لە تەشەنەسەندنی بەردەوامن.\nسولەیمان سۆیڵو، وەزیری ناوخۆی توركیا، لە لێدوانێكی رۆژنامەوانیدا رایگەیاند، ئێوارەی ئەمڕۆ 23-6-2022، هێزەكانی ئاسایش و جەندرمە، كەسێكیان دەستگیركردووە كە گومان دەكرێت هۆكاری سەرەكیی كەوتنەوەی ئاگرەكە بووبێت.\nبەوتەی وەزیری ناوخۆی توركیا، گومانلێكراوەكە، كە خەڵكی مارماریسەو تەمەنی 34 ساڵە، لەمیانی لێكۆڵینەوەكاندا دانی بەتاوانەكەیدا ناوەو رایگەیاندووە كە بەهۆی ناكۆكییەكی بازرگانیی كۆن لە ناوچەكەو بەهۆی ناكۆكییەكی خێزانی، تووڕە بووە و ئاگرەكەی كردووەتەوە، تەنانەت ویستوویەتی خۆیشی بكوژێت.\nسولەیمان سۆیڵو باسی لەوەشكردووە، جگە لە دەستگیركردنی گومانلێكراوەكە، دوو دەبە بەنزینیش لە شوێنی رووداوەكە دۆزراوەتەوە، كە پێدەچێت ئاگرەكە بە بەنزین كرابێتەوە.


:: AM:11:02:29/08/2019 \nهاوشانی هەوڵەكان بۆ گفتوگۆ و دانوستاندنی راستەوخۆ لەنێوان واشنتن و تاران، بارگرژییەكانیش تا دێت زیاتر دەبن و وەزارەتی دارایی ئەمەریكا دوو تۆڕی تری پێوەند بە ئێران خستە لیستی سزادراوان. نیویۆرك تایمز وردەكاری هێرشێكی ئەلیکترۆنی نهێنی ئەمەریكا بۆ سەر ئێران ئاشكرا دەكات و دەڵێ، بەهۆی هێرشەكەوە تەواوی ئەو زانیارییانە كە بنكەیەكی سەربازی ئێران بۆ داڕشتنی پلانی هێرشكردنە سەر كەشتی نەوتهەڵگرەكان بەكاری دەهێنا، سڕاوەتەوە.\nبەرپرسانی باڵای ئەمەریكی، وردەكاری هێرشێكی ئەلكترۆنی نهێنی بۆ سەر دامەزراوە سەربازییەكانی ئێران بۆ رۆژنامەی "نیویۆڕك تایمز" ئاشكرا دەكەن.\nبەگوێرەی راپۆرتی رۆژنامەكە بێت، بەهۆی هێرشەكەوە توانراوە تەواوی زانیارییەكانی بنكەیەكی داتا و زانیاری ئێرانی بسڕنەوە كە باڵی سەربازی ئەو وڵاتە بۆ داڕشتنی پیلانی هێرشكردنە سەر كەشتییە نەوتهەڵگرەكان لە كەنداوی عەرەبی بەنیاز بوون بەكاری بهێنن، بەمەش توانای تاران لە كردنە ئامانجی دەریایی لە كەنداو لەناو برا.\nبەرپرسانی باڵای ئەمەریكی كە قسەیان بۆ نیویۆرك تایمز كردووە و نەیانویستووە ناوەكانیان ئاشكرا بكرێت، دەڵێن هێرشەكە مانگی رابردوو بەنهێنی ئەنجام دراوە، هێما بۆ ئەوەش دەكەن، ئێران هەوڵی گەڕاندنەوەی زانیارییەكان دەدات كە لە 20ـی تەمووزی رابردوو لە دەستی چووە، گوتی "هەوڵ دەدەن هەندێك لەو بەرنامانە بگەڕێننەوە، هاوكات تۆڕی پێوەندییە سەربازییەكانیش بە ئینتەرنێت ببەستنەوە كە پێشتر لە هێرشەكەدا پچڕێنرابوو".\nگرژی و ململانێیەكانی ئەمەریكا و ئێران تەنیا لەسەر بەرنامەی ناوكی و سەپاندنی سزا نییە، بەڵكو گرژییەكی توند هەیە لەسەر هێرشی ئەلكترۆنی كە داتا و بانكە زانیارییەكانی دنیای تەكنەلۆجیا و ئینتەرنێت و هێرشی هاككەرەكان دەگرێتەوە، ئەمەش لە كاتێكدایە بەگوێرەی بەیاننامەیەكی وەزارەتی دارایی ئەمەریكا، دوێنێ چوارشەم دوو تۆڕی كۆمپانیای جیهانی خرانە لیستی سزادراوان بەهۆی پێوەندی هەبوونیان بە ئێران.\nبەرپرسانی ئەمەریكی دەڵێن، ئەوەی رووی دا هێرشێكی زۆر گرنگ بووە، بەتایبەت دوای ئەوەی دۆناڵد ترەمپ سەرۆكی ئەمەریكا بڕیاری راگرتنی هێرشی سەربازی بۆ سەر ئێران بۆ تۆڵەسەندنەوە لە كەوتنە خوارەوەی فڕۆكەیەكی بێ فڕۆكەوان راگرت.\nهێرشەكە لە كاتێكدایە ئێرانیش بەردەوامە لە ئۆپراسیۆنە ئەلیكترۆنییەكانی دژ بە حكوومەتی ئەمەریكا و كۆمپانیا ئەمەریكییەكان، نورمان رۆل بەرپرسێكی باڵای پێشتری دەزگای هەواڵگری ئەمەریكی دەڵێ، ئەمەریكا و ئێران لە ململانێیەكی زۆر فراوانی جەنگی ئەلكترۆنیدان. روونی كردەوە، بێگومان ئەو ململانێ و جەنگەش هەمیشە بە ئۆپراسیۆنی نهێنی دەمێنێتەوە، چونكە هیچ لایەك ئامادە نییە بە ئاشكرا ئەو جەنگە بەڕێوە ببات و ددانی پێدا بنێت.


ئه وڒوپاهه واڵده ری ئال و به ێت (ع)\nلاپه ڕه بینراوه کان ئه وڒوپا\nرووسیا هەناردەکردنی وزەی کارەبای بۆ فینلەند راگرت\nئایار ١٦, ٢٠٢٢ - ١٢:٠٣ د.ن\nرووسیا هەناردەکردنی وزەی کارەبای بۆ فینلەند راگرت.\nرێگری لە بەشداریکردنی خەڵک لە ئەسپەردەکردنی چالاکێکی سیاسیی کورد لە درسیم\nئایار ١٦, ٢٠٢٢ - ١٢:٠١ د.ن\nڕێوڕەسمی ئەسپەردەکردنی ئایسێل دۆغان چالاکی سیاسیی کورد و ئەندامی گرووپی ئاشتیی دووهەم لە لایەن پۆلیسەوە کێشرایە توندوتیژی.\nپۆتین ئامادەیە لەگەڵ زیلینسکی کۆبێتەوە\nئایار ١٥, ٢٠٢٢ - ٢:١٥ د.ن\n وتەبێژی کۆشکی کرملین رایگەیاند" مۆسکۆ لاریی نییە وەک پرەنسیپ سەرۆکی رووسیا ڤلادیمیر پۆتین لەگەڵ سەرۆکی ئۆکرانیا زیلینسکی کۆبێتەوە، بەڵام پێویستە بەڵگەنامەی کۆتایی ئامادە کرابێت".\nتورکیا یەک ملیۆن ئاوارەی عەرەب لە ناوچە کوردییەکان نیشتەجێ دەکات\nهەواڵەکان باس لەوە دەکەن کە تورکیا به‌نیازه یه‌ک ملیۆن ئاواره‌ى سوریی له ناوچە کوردنشینەکانی سووریا نیشته‌جێ بکات.\nپەسەندکرانی بڕیاری سزای سەرکردەیەکی نەیاری دەوڵەتی تورکیا\nئایار ١٤, ٢٠٢٢ - ٧:٣٨ ب.ن\nدیوانی باڵا، بڕیاری زیندانی بۆ ڕابەری پارتی کۆماری گەلی تورکیا لە ئەستەمۆڵ پەسەند کرد.\nکۆبوونەوەی ئۆنلاینی سەرانی گروپی 7 لە گەڵ سەرۆکی ئۆکراین\nئایار ١٠, ٢٠٢٢ - ١٢:٣٢ د.ن\nسەرانی وڵاتانی ئەندامی گروپی 7 بریتی لە فەڕەنسە ، ئەمریکا ، کەنەدا ، ئاڵمان ، ژاپۆن و ئیتالیا ، شەوی رابردوو بە شێوەی ئۆنلاین لە گەڵ ڤلادیمیر زلینسکی سەرۆک کوماری ئۆکراین دیدار و وتووێژیان کرد .\nھەڵوەشانی سەردانەکەی پاپا بۆ فەلەستینی داگیرکراو\nئایار ٩, ٢٠٢٢ - ١٢:٤٢ د.ن\nرەوشی شێواوی فەلەستینی داگیرکراو وایکرد ڤاتیکان سەردانی رێبەری کاتولیکەکانی جیھان بۆ ناوچە داگیرکراوەکان ھەڵوەشێنی .\nجۆزێپ بۆرێل: یەکیەتی ئەوروپا بەدوای رزگار کردنی دانوستانە ناڤۆکییەکان لەگەڵ ئێرانە\nئایار ٩, ٢٠٢٢ - ١٢:٣٢ د.ن\nبەرپرسی سیاسەتی دەرەوەی یەکێتی ئەورووپا ڕایگەیاند کە ئەو یەکێتییە هەوڵ دەدات تا دانوستانە ناڤۆکییەکان لەگەڵ ئێران ڕزگار بکات.\nسکرتێری گشتیی ناتۆ : نیشانەیەک لە ئامادەباشی ناڤۆکیی روسیا نابینین\nئایار ٩, ٢٠٢٢ - ١٢:٣١ د.ن\nسکرتێری گشتیی ناتۆ گوتی ، سەرباری قسە ھاویشتنی حیساب بۆنەکراو ، ھیچ نیشانەیەک لەسەر ئامادەباشی ناڤۆکیی روسیا نیە .\nئەمریکا زیاتر لە 100 هەزار لەشکەریی لە ئەوروپا خستووەتە باری ئامادەباشیەوە\nئایار ٩, ٢٠٢٢ - ١٢:٣٠ د.ن\nئەمریکابۆ بەرپەرچدانەوەی ھەڕەشەکانی ڕووسیا ١٠٠ ھەزار سەربازی وڵاتەکەی لە ئەوروپا خستووەتە حاڵەتی ئامادەباشییەوە .\nئەنجومەنی ئاسایش : لە رەوشی ئاسایشی لە ئۆکرانیا نیگەرانین\nئایار ٨, ٢٠٢٢ - ٧:٥٧ ب.ن\nئەنجومەنی ئاسایش : لە رەوشی ئاسایشی لە ئۆکرانیا یگەرانین\nشکست ھێنانی پارتەکەی «جۆنسۆن» لە ھەڵبژاردنی ئەنجومەنی شارەوانیی بریتانیا\nئایار ٧, ٢٠٢٢ - ٢:٣٧ د.ن\nدەرەنجامی ھەڵبژاردنی ئەنجومەنی شارەوانی بریتانیا دەربڕی سەرکەوتنی پارتی کرێکار بە سەر پارتی دەستەڵاتداری ئەم وڵاتەیە.\nدیپلۆماتێکی ڕووسیا: بەکرێگیراوانی ڕژێمی زایونی شان بە شانی ئۆکرانییەکان خەریکی پێکدادانن\nئایار ٥, ٢٠٢٢ - ٨:٠٤ ب.ن\nوتەبێژی وەزارەتی کاروباری دەرەوەی ڕووسیا وتی: بەکرێگیراوانی ڕژێمی زایونی شان بە شانی ھێزەکانی ئۆکرانیا خەریکی پێکدادانن لەم وڵاتەدا.\nئەردوغان: ملوێنێک پەنابەری سووری بە دڵخواز دەگەڕێنینەوە بۆ وڵاتەکەیان\nئایار ٥, ٢٠٢٢ - ٨:٠٢ ب.ن\nسەرۆک کۆماری تورکیا رایگه‌یاند، بە پشتیوانیی رێکخراوەکانی کۆمەڵی مەدەنیی تورکیا و جیهان لە هەوڵی ڕاپەڕاندنی پڕۆژەیەکی نوێداین بۆ گەڕاندنەوەی دڵخوازی یەک ملیۆن پەنابەری سوری لە تورکیاوە بۆ سوریا.\nتورکیا بەردەوامە لە تۆپباران کردنی سووریا\nئایار ٥, ٢٠٢٢ - ٧:٥٧ ب.ن\nشەوی ڕابردوو هێزەکانی تورکیا و تیرۆریستانی سەر بەم وڵاتە، سنوری گوندی «شوارغە»یان لە ناوچەی عەفرینی باکوری پارێزگای «حەلەب» تۆپباران کرد.\nزلێنێسکی: تورکیا پێوەرێکی دووفاقانەی لە ھەمبەر ئۆکرانیادا ھەیە\nئایار ٤, ٢٠٢٢ - ٤:٣٨ د.ن\nسەرۆک کۆماری ئۆکرانیا لە پێوەری دووفاقانەی تورکیا لە ھەمبەر ئۆکرانیا ڕەخنەی گرت و وتی: ئانکارا لە لایەکەوە وەکو ناوبژیوان ھەڵس و کەوت دەکات و لە لایەکی دیکەوە بە نیازی پەرە پێ دانی پیشەی گەشتکارییە لەگەڵ ڕووسیادا.\nوشداریی روسیا لە بارەی روودانی شەڕی ناڤۆکیی\nئایار ٢, ٢٠٢٢ - ١٠:٣٦ ب.ن\nوەزارەتی دەرەوەی روسیا لە کاردانەوە بە نیگەرانیەکان لە بارەی شەڕی ناڤۆکی ، لەسەر پێشگری لە ڕوودانی ئەم شەڕە جەختی کردەوە .\n12 پەرلەمانتاری کورد لە تورکیا پارێزبەندییان لەسەر ھەڵدەگیرێ\nئایار ٢, ٢٠٢٢ - ١٠:٣٥ ب.ن\nرۆژی رابردوو لیژنەی یاسا و دەستور لە پەرلەمانی تورکیا لەسەر داوای سەرۆکایەتی کۆمار دۆسیەی هەڵگرتنی پارێزبەندی لەسەر 14 پەرلەمانتاری وڵاتەکەی دایە سەرۆکایەتی پەرلەمان، بڕیاریشە دوای جەژنی رەمەزان دانیشتنی یەکەمی لەسەر بکرێت.\nرێزگرتنی سەرۆک کۆماری تورکیا لە سەرۆکی رژێمی زایۆنی\nرەجەب تەییب ئەردۆغان سەرۆکی تورکیا رێزی گرت لە رۆڵی کارای سەرۆکی رژێمی زایۆنی لە پێشخستنی پێوەندی لە گەڵ تورکیا .\nوەزیری دەرەوەی روسیا : بەرگریکارانە بوونی پەیمانی ناتۆ درۆیە و دوورە لە راستیی\nئایار ١, ٢٠٢٢ - ٣:٢٤ د.ن\nوەزیری دەرەوەی ڕووسیا وتی: بەرگریکارانە بوونی پەیمانی ناتۆ درۆ و دەلەسەیە و ناتۆ پاش هەڵوەشانەوەی یەکێتیی سۆڤییەت سیستەمی خۆی لە بەرگری بۆ هێرشبەری گۆڕیوە.\nکوژران و بریندار بوونی 8 سەربازی تورکیا لە زاپ\nنیسان ٣٠, ٢٠٢٢ - ٢:٥٦ د.ن\nناوەندی راگەیاندن و چاپەمەنیی هێزەکانی پاراستنی گەل (هەپەگە) رایگەیاند: لە چالاکی دژی سوپای تورکیا لە ناوچەکانی زاپ و ئاڤاشین شەش سه‌ربازی ئه‌و وڵاته کوژراون و دو سه‌ربازیش برینداربون.\nکوشتوبڕی کوردەکان بەهۆی یەکنەگرتیانە/ئێمە لە بەرانبەر ئاکەپە و پارتی دەوەستین\nنیسان ٣٠, ٢٠٢٢ - ٢:٥١ د.ن\nخەڵکی وان بە ڕێبەرایەتی هەدەپە لە دژی ئاژاوەگێڕی تورکیا لە هەرێمی کوردستان ڕێپێوانیان کرد و هاوکاری پارتی لەگەڵ حکومەتی تورکیایان سەرکۆنە کرد.\nمەکرۆن لە لایەن نەیارانیەوە تەماتەباران کرا\nنیسان ٢٩, ٢٠٢٢ - ٤:٠٣ د.ن\nسەرۆک کۆماری فەرەنسا لە یەکەم ئامادە بوونی لە نێو خەڵک دا دوای سەرکەوتنی لە ھەڵبژاردن دا، لە لایەن نەیارانیەوە تەماتەباران کرا.\nئەردوغان: پێنج سەربازمان کوژراوە، ئۆپراسیۆنەکەمان بەردەوام دەکەین\nنیسان ٢٩, ٢٠٢٢ - ٤:٠٢ د.ن\n«رەجەب تەیب ئەردوغان» سەرۆک کۆماری تورکیا رایگەیاند: لەماوەی ١٠ رۆژی ئۆپراسیۆنی «چنگی-قفڵ» پێنج سەربازیان کوژراوەو بەم پێیە ئۆپراسیۆنی هێزە تایبەتییەکانیان دژی چەکدارانی پارتی کرێکارانی کوردستان (پەکەکە) بەردەوام دەکەن.\nخۆپێشاندان لە سلێمانی لە دژی ھەڵمەتی سەربازیی تورکیا لە خاکی ھەرێمی کوردستان\nنیسان ٢٧, ٢٠٢٢ - ٢:٤٦ د.ن\nخۆپێشاندانێک لە سلێمانی لە لایەن چالاکانی ژنی ئەم شارە و بە ئامادەبوونی چین و توێژە جیاجیاکانی جەماەر بۆ ناڕەزیاەتی بە ھەڵمەتی سەربازیی تورکیا لە نێو خاکی ھەرێمی کوردستان بەڕێوەچوو و ئەم ھەڵمەتە بە ھەوڵێک زانرا بۆ داگیرکردنی ھەرێم .\nماکرۆن : دەنگدان بە من ، دەنگدان بە رێگری کردن لە بیرۆکەی راستڕەوەکان بوو\nنیسان ٢٦, ٢٠٢٢ - ٩:٤٣ ب.ن\nئیمانوێڵ ماکرۆن، سەرۆکی نوێی فڕەنسا سوپاسی ئەو کەسانەی کرد کە دەنگیان پێداوە و بۆ جاری دوەمیش متمانەیان پێبەخشیوەتەوە بۆ ئەوەی پێنج ساڵی دیکە ببێتەوە سەرۆکی ئەو وڵاتە و رایگەیاند "هەمومان پێکەوە کار لەسەر بەرەوپێشبردنی وڵاتەکەمان و بەهێز کردنی تەواوی ئەوروپا دەکەین".\nبەیاننامەی هەدەپە لە ساڵڕۆژی جینۆسایدی ئەرمەنیەکان\nنیسان ٢٦, ٢٠٢٢ - ٩:٤٢ ب.ن\nوەزیری بەرگریی تورکیا کۆتاییهاتنی قۆناغی یەکەمی ئۆپەراسیۆنی سەربازیی وڵاتەکەی لە هەرێم ڕاگەیاند\nنیسان ٢٦, ٢٠٢٢ - ٩:٤١ ب.ن\nوەزیری بەرگریی تورکیا کۆتایهاتنی قۆناغی یەکەمی ئۆپەراسیۆنی چنگی قوفڵ-ی ڕاگەیاند.\nلە ئامێدی شەڕێکی سەخت لەنێوان سوپای تورکیا و پەکەکە ڕوویدا\nنیسان ٢٦, ٢٠٢٢ - ٩:٣٨ ب.ن\nداخرانی سنووری ئاسمانیی تورکیا لە ڕووی ئەو فڕۆکانەی ڕووسیا کە بەرەو سووریا دەڕۆن\nنیسان ٢٥, ٢٠٢٢ - ٩:٠٦ د.ن\nتورکیا باسی داخستنی سنووری ئاسمانیی خۆی کرد لە سەر ئەو فڕۆکە سەربازی و ناسەربازییانەی ڕووسیا کە بەرەو سووریا دەڕۆن.


لیستی زیندانیانی سیاسی لە ورمێ کە بە 260 ساڵ زیندان و 5 كەسیشیان بە ئێعدام حوكم دراون – زاگرۆس پۆست\nماڵەوە / ئێران / لیستی زیندانیانی سیاسی لە ورمێ کە بە 260 ساڵ زیندان و 5 كەسیشیان بە ئێعدام حوكم دراون\nلیستی زیندانیانی سیاسی لە ورمێ کە بە 260 ساڵ زیندان و 5 كەسیشیان بە ئێعدام حوكم دراون\nدوو شه‌ممه 15 حوزه‌یران 2015\tئێران, مافی مرۆڤ, هەواڵ 131 جار خوێنراوه‌ته‌وه\nلیستێكی سەرەتایی لە زیندانیانی سیاسی لە زیندانی ورمێ بڵاو كراوەتەوە كە بەگشتیی بە 260 ساڵ زیندان حوكم دراون و 5 كەسیشیان حوكمی ئێعدامیان لەسەرە.\nبە پێی راپۆرتی هرانا، چەكە لە “3 هاوڵاتیی بەهایی، هاوڵاتییەك بە تاوانی سیخوڕیی و كەسیك كە تاوانی بەشداریی لە ئاڵۆزییەكانی ساڵی 1388ی هەتاویی لەسەرە) زۆربەی هەرە زۆری ئەو زیندانیانە بە تاوانی ئەندامیەت لە یەكێك لە حیزبە كوردستانییە نەیارەكانی كۆماری ئیسلامی دەستگیر كراون.\nشوناسی ئەو زیندانیانەی كە ئێستا لە بەندی 12 راگیراون و زیتر لە نیوەی زیندانیانی سیاسی لە زیندانی ورمێ پێك دەهێنن.\n1_ ناو و نازناو: عوسمان مستەفا پوور\nساڵی دەستگیركران: 1370\nحوكم: 35 ساڵ\nتۆمەت: هاوكاریی لەگەڵ یەكێك لە حیزبە كوردییەكان\nلە دایكبووی: پیرانشار\n2_ ناو و نازناو: كەماڵەدین محەمەدی\nساڵی دەستگیركران: 1387\nحوكم: 20 ساڵ\nتۆمەت: هاوكاریی لەگەڵ حیزبە كوردییەكان\n3_ ناو و نازناو: یوسف كاكەمەمی\nساڵی دەستگیركران: 1386\nحوكم: 9 ساڵ\n4_ ناو و نازناو: عەبدوڵڵا بەدەوی\nساڵی دەستگیركران: 1393\nحوكم: 2 ساڵ\n5_ ناو و نازناو: عەبدولنسار محەمەدپوور\n6_ ناو و نازناو: بێهروز ئاڵخانی\nساڵی دەستگیركران: 1389\n7_ ناو و نازناو: ئەحمەد تەموویی\nحوكم: 15 ساڵ\n8_ ناو و نازناو: مستەفا عەلی ئەحمەد\nساڵی دەستگیركران: 1385\nحوكم: 10 ساڵ\n9_ ناو و نازناو: ناجی تەموزادە\nحوكم: 5 ساڵ\n10_ ناو و نازناو: مەحموود جانگو\n11_ ناو و نازناو: سامی حسێنی\n12_ ناو و ناوزناو: كەماڵ حەسەن رەمەزان\n13_ ناو و نازناو: ئەمیر مەلادووست\nساڵی دەستگیركران: 1392\nحوكم: 3 ساڵ\nتۆمەت: چالاكی بۆ بزووتنەوەی سەوز\n14_ ناو و نازناو: شۆرش شوكری ئەفشار\n15_ ناو و نازناو: وەلی ئەفشاری\n16_ ناو و نازناو: مستەفا داوودی\n17_ ناو و نازناو: محەمەد عەبدوڵڵاهی\nساڵی دەستگیركران: 1388\n18_ ناو و نازناو: محەمەد عەبدولبەخت\n19_ ناو و نازناو: كەیهان دەروێشی\nساڵی دەستگیر كران: 1391\n20_ ناو و نازناو: شێركۆ حەسەن پوور\n21_ ناو و نازناو: حەسەن شاه بوویی\nحوكم: 1 ساڵ\n22_ ناو و نازناو: مەولود حسێنی\n23_ ناو و نازناو: فەرەیدون ئیبراهیمی\nتۆمەت هاوكاریی لەگەڵ حیزبە كوردییەكان\n24_ ناو و نازناو: عەلی محەمەدی\nحوكم: 18 ساڵ\n25_ ناو و نازناو: فەردین ئێعزازی\nساڵی دەستیگركران: 1393\nتۆمەت: هاوڵاتیی بەهایی\n26_ ناو و نازناو: عەبدوڵڵا عەمویی\nتۆمەت: هاوكاری لەگەڵ حیزبە كوردییەكان\n27_ ناو و نازناو: گیسو شێخ حەسەن ئابادی\nساڵی دەستگیر كران: 1393\n28_ ناو و نازناو: فەرەهناز ئەلیاسی موقەدەم\n29_ ناو و نازناو: رازیە حەكیمی\n30_ ناو و نازناو: جەمیل رەشیدی\nساڵی دەستگیركران: 1390\n31_ ناو و نازناو: جەعفەر ئەفشاری\nساڵی دەستگیر كران: 1389\n32_ ناو و نازناو: مەنسور دەریا دووست\nباقی ئەو زیندانیانەی كە لە خوارەوە ناویان هاتووە، لە بەندی غەیرە سیاسیەكاندان و لە دۆخێكی نالەباردا دەژین:\n33_ ناو و نازناو: كەریم زەمانی\nحوكم: 30 مانگ\nبەند: 3 یا 4\n34_ناو و نازناو: فایەق نەجەفی\nبەندی 3 یا 4\n35_ ناو و نازناو: حسێن نەجەفی\nلەندی: 3 یا 4\n36_ ناو و نازناو: فەرامەرز نەجەفی\nبەندی: 3 یا 4\n37_ ناو و نازناو: عەلی ئەهرومی\n38_ ناو و نازناو: عەلیڕەزا ئەیوبی\n39_ ناو و نازناو: مستەفا سەبری\n40_ ناو و نازناو: عەلی یگانە\n41_ ناو و نازناو: حشمەت نەعمان پوور\nحوكم: 18 مانگ\nبەند: 3یا 4\n42_ ناو و نازناو: فەرهاد ئاریایی\nساڵی دەستگیركران: 1391\nحوكم: 7 ساڵ\nبەندی: چارەسەریی دەروونی\n43_ ناو و نازناو: قادی محەمەدزادە\nساڵی دەستگیركران: 1384\nتۆمەت: دامەزراندنی گرووپی نایاسایی و دژی كۆماری ئیسلامیی ئێران\n44_ ناو و نازناو: جەلال عوسمانی\n45_ ناو و نازناو: پژمان ئەمینی\nساڵی دەستگیركران: 1394\nحوكم: 4 مانگ\nئەم زیندانیانەی لە خوارەوە ناویان هاتووە بە تاوانی تەقینەوە و ئەندامیەت لە یەكێك لە حیزبە نەیارەكانی كۆماری ئیسلمی بە ئَعدام جوكم دراون و لە خراپترین بەندەكانی زیندانی ورمێ راگیراون:\n46_ ناو و نازناو: حسێن عوسمانی\n47_ ناو و نازناو: دیاكۆ رۆسوڵ زادە\n48_ ناو و نازناو: سابیر شێخ عەبدوڵڵا\nبەند: 1 یا 2\nهه‌ینی 27 ئایار 2016\t5,935


كاریگەری چیرۆكی منداڵان لەسەر پەروەردەیەكی تەندروست\nهەرسێ كتێبە ئاسمانییەكان (تەوڕات - ئینجیل- قورئان) بەچیرۆك دەستیان پێكردوە، بەشی زۆری پێكهاتەی هەرسێ كتێبەكە چیرۆكە، كەواتە چیرۆك لەدروستبوونی كەسایەتی مرۆڤدا بەگەورەو بچووكەوە دەورێكی گرنگی هەیە، بەڵام بەتایبەت باسكردن‌و گێڕانەوەی چیرۆك بۆ منداڵان كاریگەری زیاتری هەیە لەسەرهەست‌و نەستییان بەراورد بەدنیای گەورەكان، چونكە منداڵان خاوەنی هەست‌و ویژدانێكی خاوێن‌و پاكن‌و لەگەڵ ناڕێكی‌و خراپییەكانی دونیا كارلێكیان نەكردووە.\nپێغەمبەری سەروەرمان فەرموویەتی: هەموو منداڵێك بەپاكی لەدایك دەبێت، بەڵام دوایی دایك‌و باوكی دەیگۆڕن‌و خراپی دەكەن، ڕۆسۆش دەڵێ: هەموو منداڵێك بەپاكی لەدایك دەبێت، بەڵام دوایی لەناو كۆمەڵدا بۆگەن دەكات.\nچیرۆك گێڕانەوە بۆمنداڵانی قۆناغی بنەڕەتی بەتایبەت پۆلەكانی یەك‌و دوو سێ، زۆر كارێكی پێویست‌و گرنگەو یەكێكە لەفاكتەرە كاریگەرەكانی ناو پڕۆسەی پەروەردەو فێركردن، لەبەرئەوەی منداڵ ناتوانێ گوێ لەئامۆژگاری‌و وتاری لەجۆری مزگەوت‌و سیاسییەكان بگرێ، دەبێ هەرشتێك بتەوێ بیخەیە ناو دڵ‌و دەرون‌و هەست‌و بیركردنەوەی منداڵاندا بەشی زۆری دەبێت لەڕێگای چیرۆكەوەبێت!\nهەروەها چیرۆك بیروخەیاڵی منداڵ فراوان دەكات‌و وایلێدەكات دنیا بەجۆرێكی جوانتر ببینێت، دنیای منداڵان دنیایەكی پاك‌و بێگەردو جوانەو پڕیەتی لەخەونی ڕەنگاوڕەنگ، وەكو دنیای گەورەكان‌و شك‌و برینگ‌و ڕەق‌و تەق نییە‌و دنیایەكی ئەرخەوانی‌و ڕەنگاڵەیی نایاب‌و پڕتام‌و چێژە!! دەبێ ئەوانەی بەئەركی پەروەردەیی هەڵدەستن كەسانی شارەزاو پسپۆڕبن، مەبەستم ئەوەنییە بڵێم دەبێ ئەوكەسانەی دەبنە پەروەردەكار كەسانی ئەكادیمی بن‌و لەڕێگای نمرەی ئەمجۆری خوێندنەی لەوڵاتەكەمان‌و وڵاتانی ڕۆژهەڵاتی ناویندا هەیە بەو پلەیە گەیشتبن، نەخێر بەڕای بەندە دەبێ پەروەردەكاران بەدڵ‌و ناخی دەروونییان لەگەڵ دونیای منداڵان‌و جۆری پەروەردەكردنەكەیان تێكەڵاوبن‌و بزانن چۆن هەڵسوكەوت‌و قسەوباس ڕەفتاروگوفتار لەگەڵ منداڵاندا دەكەن، چۆن دەتوانن دڵ‌و مێشك‌و هزروبیرییان بكەنەوەو ئامادەیان بكەن‌و بتوانن خەونییان بۆ دروستكەن، بیانكەنە مرۆڤگەلی ڕوخۆش‌و نەرم‌و نییان‌و خاوەن ئامانج.\nبەڕای بەندەو ئەوەندەی لەسەر ئەو بابەتەم خوێندۆتەوەو سەرنجمداوەو توێژینەوەو لێكۆڵینەوەم كردووەو هەروەها بەهۆكاری ئەوئەزمون‌و شارەزاییەی لەماوەی ساڵانێك لەكاری مامۆستایەتی‌و وانە وتنەوەدا بەدەستمهێناوەو پێیگەیشتووم، دەركم بەهەندێك سەرەداوو نهێنی ئەو بوارەكردووەو گەیشتوومەتە ئەو ڕاستییەی ئەو منداڵانەی چیرۆكییان بۆ دەگێڕدرێتەوە یا بۆیان گێڕدراوەتەوە، ئاسۆی بیرییان فراوانتردەبێت‌و یادگەو بیرەوەرییان جوانترو باشتر كاردەكات بەبەراورد بەو منداڵانەی چیرۆكییان بۆنەگێڕدراوەتەوە. چیرۆك دەورێكی گرنگ‌و باڵا لەدروستكردنی پێكهاتەی كەسایەتی مرۆڤدا دەگێڕێت بەگشتی‌و بەتایبەت بۆ منداڵانیش.\nهەمیشە منداڵان حەزییان لەوچیرۆكانەیە كە پاڵەوانەكانییان كەسانی ڕاستگۆو چاونەترس‌و دەستپاك‌و خەمخۆری میللەتن‌و لەخەیاڵی خۆیاندا خۆیان دەخەنە شوێنی ئەوكەسانەو خۆیان لەچیرۆكەكاندا دەبیننەوە، وەكو پاڵەوان‌و ئەوانەی مرۆڤی سەركەوتوون‌و دەوری سەرەكی دەبینن، بەسەركەوتنی پاڵەوانەكان دڵخۆش دەبن‌و بەشكستی مرۆڤە شەڕانگێزوخراپەكان زیاتر متمانەیان بۆ دروستدەبێت، كە گوفتارو ڕەفتارییان چاكبكەن‌و لەداهاتوودا ببنە جێگای ئومێدی كەسانی دیكەو هەوڵی پێشەوایەتی‌و ڕابەرایەتی‌و داهێنانكاری دەدەن.\nتاماوەییەكی زۆریش ئەو چیرۆكانە لەبیرو هزرو خەیاڵی منداڵاندا دەمێننەوەو یادەوەرییان ڕوناك‌و جوان‌و پڕشنگداردەبێت، یەكێك لەكێشەكانی وڵات‌و میللەتی ئێمە ئەوەیە میللەتی ئێمە زاكیرەی لاوازەو كەمتر ڕابردووی بیردەمێنێت، پێموایە هەر بیست‌و پێنج ساڵ جارێك واتا چارەكی هەرسەدەیەك زاكیرەی مرۆڤی كورد دەسڕێتەوەو دیلێت دەبێت!! هاوڕێیەكم كەسەفەری وڵاتی سینی كردبوو دەیوت: هەموو كەناڵە لۆكاڵییەكانی تەلەفزیۆنەكانی سین هێرشی ژاپۆنییەكان بۆسەر وڵاتەكەیان پەخشدەكەن، بۆئەوەی نەوەی تازەییان بزانن یابانییەكان لەڕابردوودا چییان بەرامبەر گەلی چین كردووەو نەوەكانی ناوەندو كۆنەكانیش، ئەو داگیركارییەیان بیرنەچێتەوە! جاڕاستی ئەوكارانەش هەرلەڕێگای پڕۆسەی پەروەرەكردنەوە دەكرێن، من خۆم كاتێك منداڵبووم، باپیرم بەسەرهاتی سمكۆخانی شكاكی بۆ دەگێڕامەوە، هەروەها كۆمەڵێك چیرۆكی وەكو بزن‌و گورگ‌و شێتەكەو ئاقڵەكەو گەلاوێژو ورچەكەو هتد... بەمنداڵی بۆیان گێڕاومەوەو كاریگەرییان لەسەرم هەبووە.\nچیرۆكی باش‌و پڕواتا ئەگەر چیرۆكبێژەكە بتوانێ چێژ بەگێڕانەوەكە ببەخشێ زۆر كار لەدڵ‌و دەروون‌و هەست‌و سۆزی منداڵان‌و قوتابییانی سەرەتایی جاران‌و بنەڕەتییەكانی ئێستا دەكات‌و فێرییان دەكات ئەوانیش چێژ بەژیانی خۆیان‌و كەسانی دەوروبەرییان ببەخشن، بەشەوقەوە ئەركەكانی خۆیان‌و كارەكانییان بەڕێك‌و پێكی جێبەجێ‌و ڕایی بكەن. یەكێك لەگرفتەكانی ناوژیانی ئێمەی كوردبەگشتی‌و كوردی ئەم هەرێمی باشوورەی لەمەڕخۆمان ئەوەیە چێژوخۆشی نە لەژیانمان‌و نە لەكارەكانمان‌و نە لەگوفتارو ڕەفتارماندا وەكو پێویست نەماوە... بەڕای بەندە زۆرێك لەوانەی لەمڕۆدا دەكرێنە بەرپرس‌و دەسەڵاتداری وڵات‌و میللەت كە ناتوانن ژیانی كەسانی دیكە خۆشبكەن‌و لێیان نایات جێگای ئومێدی خەڵكبن، هۆكارەكەی ئەوەیە بەمنداڵی پەروەردەییەكی تەندروست نەكراون‌و هەرلەخەمی خۆیاندان‌و هەموو هەوڵ‌و تەقەللایەكییان تەنهاو تەنها بۆئەوەیە، بگەنە چێژی ژیان‌و ئاسودەیی دەروونی بەدەستبێنن، بەڵام پێی ناگەن لەبەرئەوەی ژیان پێچەوانەیەو دڵی مرۆڤ بۆلای ڕاست دەڕواو ژیان بۆلای چەپ‌و هەتا زیاتر دەیانەوێت بگەنە كەناری ئارامی ژیان، زیاتر لێیان دوردەكەوێتەوەو زیاتر هەست بەبچوكبونەوەو دەستەپاچەیی‌و ڕیسوایی خۆیان دەكەن.\nمرۆڤگەلێك نەتوانن ژیانێكی جوان بۆخۆیان دابین بكەن، چۆن دەتوانن پەناو پشتیوان‌و جێی متمانەی كەسانی دیكەبن؟


سناپ چات لە ماوەی ئەمساڵدا 770 ملیۆن دۆلاری لەڕێی ڕیکلامەوە دەست دەکەوێت – کەی ئای تی ئێن\nبەپێی هەواڵێکی ماڵپەڕی ڕۆیتەرز پاش ئەوەی لەماوەی ڕابردوودا کۆمپانیای سناپ توانی بچێتە نێو بازاڕی بۆرسەوە، واتە دەتوانین لەماوەی داهاتوودا ڕێژەی قازانجی هەموو چارەکە ساڵێک واتە سێ مانگ جارێک ڕێژەی داهات و خەرجی کۆمپانیاکە بزانین، هەروەها پێدەچێت داهاتی کۆمپانیاکە لەم ساڵدا بگاتە نزیکەی 770 ملیۆن دۆلار.\nگەر لەماوەی ئەم ساڵدا کۆمپانیاکە تەنها لەڕێی ڕیکلامەوە کۆمپانیای سناپ 770 ملیۆن دۆلاری دەست بکەوێـت واتە بە ڕێژەی %157 ڕێژەی قازانجی ڕیکلامەکانی زیاد کردووە لە چاو ساڵی ڕابردوودا.\nبەپێی لێکۆڵینەوەیەکی eMarketer بۆ بازاڕکاری و بۆرسە تەنها لەماوەیەکی کەمی ڕابردوودا کۆمپانیاکە 30 ملیۆن دۆلار قازانجی بووە بە هۆی ڕیکلامەکانی نێو ئەپەکەیەوە کە بۆ هەردوو سیستەمی ئای ئۆ ئیس و ئەندرۆید.\nهەروەها بەپێی بەدواداچوونەکانیeMarketer لەماوەی داهاتوودا قازانجەکانی فەیسبووک تەنها لە ئەمریکا بەڕێژەی %20 زیاد دەکات، و گووگڵیش %41، کە قازانجی ڕیکلام کردنی ئەو دوو کۆمپانیا گەورەیە لە ئەمریکا 83 ملیار دۆلاری ساڵانەیە، هەروەها پشکی قازانجی ڕیکلامەکانی تویتەریش تەنها 1.3 ملیار دۆلار دەبێت.


ئەنجومەنى پارێزگاى سلێمانى سوپاسى ئەو لایەنانە دەکات کە کێشەکەى سلێمانییان چارەسەر کرد\n6/7/2020 185 جار خوێندراوەتەوە\nرۆژى دووشەممە ٦/٧/٢٠٢٠، بەڕێز ئازاد محەمەد ئەمین سەرۆکى ئەنجومەنى پارێزگاى سلێمانى بەیاوەری بەرێز محەمەد رەسول سەرۆکی لیژنەی شارەوانی ئەنجومەنى پارێزگا ، سەردانی پرۆژەی ئاوی سەرچناریان کرد بەمەبەستی بەدواداچون بۆ کارەکانى چاککردنەوەى بۆری سەرەکی ئاوی سلێمانی لەناو پرۆژەکەدا.\nلەمبارەیەوە سەرۆکى ئەنجومەنى پارێزگاى سلێمانى رایگەیاند: شکانى ئەو بۆری ئاوە کێشەى نەبوونى ئاوى بۆ زۆرینەى دانیشتوانى سلێمانى دروست دەکرد، بەلام بۆمان دەرکەوت ئەو بەرێزانە خۆنەویستانە و کەمتر لە ٢٤ کاتژمێر کۆنترۆڵی شکاویەکەیان کردو سەرقاڵی چاککردنەوەی ماتۆرو پەمپەکان و بەشەکانی تر بوون.\nوتیشى: ھیوادارم حکومەت داواکاریەکانیان بەھەند وەر بگرێت ، بەتایبەتی لەروی ھاندان و دەرماڵەی مەترسیەوە.\nهاوکات بەناوی ئەنجومەنی پارێزگای سلێمانی و لیژنەی شارەوانی ئەنجومەنەوە سوپاس و پێزانین و دەسخۆشی بۆ بەرێزان بەرێوەبەر و ئەندازیاران و تەکنیکاران و کارمەندان و کرێکارانی ئاوی سلێمانی و پرۆژەی ئاوی سەرچنار و بەڕێوەبەرایەتى بەرگرى شارستانى سلێمانى و خۆبەخشە دڵسۆزەکان و هەموو ئەو لایەنانە کرد کە بەشدار بوون لە چارەسەر کردنى ئەم کێشەیە.


ئێوە خۆتان خوڵقێنەری قەیرانی پەنابەرن – hkkurdistan\nHome 6 ئەرشیفی بابەتەکان 6 ئێوە خۆتان خوڵقێنەری قەیرانی پەنابەرن\nئێوە خۆتان خوڵقێنەری قەیرانی پەنابەرن\nیەکێتی ئەوروپا دوای دوو رۆژ لە دانیشتنی لە بروکسل بۆ کێشەی پەنابەران و توند کردنی سنورەکان بریاری دا سنورەکان زیاتر بە رووی پەنابەراندا توند بکاتەوە ، بۆ ئەم مەبەستەش بڕی ٣ملیار یوروی تەرخان کرد بۆ حکومەتی تورکیا کە سنورەکانی توندتر بکاتەوە وە سنورەکانی لیبیاو دەریای ناوەراستیش توند بکەنەوە تا پەنابەران چیتر نەچنە ئەوروپاوە ، لە کۆبونەوەکەدا کە ١٠ سەعاتی خایاند بریار درا لە سنورەکانی ئیتالیاو چەند سنورێکی دیکە سەنتەر بکرێنەوە تا لەوێ پەنابەران چاوپێکەوتنیان بۆ ئەنجام بدرێت کە سەنتەرەکە لەژێر چاودێری رێکخراوی نەتەوەیەکگرتووەکاندا دەبێت و وە ئەگەر پەنابەران لەم سەنتەرانە قبوڵ کران ئیتر یەکێتی ئەوروپا وەریان دەگرێت وە ئەگەر رەفزیش بوون هەر لەوێ دیپۆرتی وڵاتەکەی خۆیان دەکەنەوە هەرچەندە پرۆسەی رەفزو دیپۆرت کردنەوە بەبروای من پرۆسەیەکی دوورو درێژە وابەئاسانی دیپۆرت ناکرێنەوە .\nسەبارەت بەو پەنابەرانەی دەچنە وڵاتانی ئەوروپا یاخود تاوەکو ئیستا لە وڵاتانی ئەوروپان جوابیان وەرنەگرتووە یاخود رەفز بوون ئەوانیش دۆسێکانیان یەکلای دەکرێتەوە رەنگە ئەگەر رەفزیش بن فرسەتی ئەوەیان هەیە دوای چەند جارێک چاوی پێدا بگێرنەوە بەدۆسێکانیاندا چاوپێکەوتنیان بۆ ئەنجام بدرێتەوە ، چونکە وەک خۆیان باسیان کردوە ئەو کەیسانە یەکلای دەکەنەوە وڵامیان پێ دەدەینەوە چیتر وا لە چاوەڕوانیدا رایان ناگرین . کۆبونەوەی ٢٨ وڵاتی ئەوروپا بۆ چارەسەری قەیرانی پەنابەران بوو کە خودی وڵاتانی یەکێتی ئەوروپا بەهۆی فشاری چەند وڵاتێکی ئەوروپا کە پەنابەران لەو وڵاتەن یەکێتیەکە هەرەشەی وڵاتانێکی لەسەر بوو کە لەو یەکێتیە دەچنە دەر بەتایبەتی ئیتالیا بۆیە کۆبونەوەی بە پەلە ئەنجام درا تا یەکێتیەکە نەکەوێتە بەر مەترسی هەرەشەی جیا بوونەوەی چەند وڵات . لەلایەکی دیکەشەوە ئەنجیلا میرکل وەزیری دەرەوەی ئەڵمانیا فشاری زۆری خەڵکی ئەڵمانیاو پارتەکانی ئەو وڵاتەی لەسەر بوو هەر بۆیە میرکل ویستی بەدەستی بەتاڵ نەڕواتەوە لە بروکسلەوە نارەزایەتیەکانی نێو خۆی وڵاتەکەی دامرکێنێتەوە .\nبەبروای من نەک کۆبونەوەی ٢٨ وڵات بەڵکو تەواوی یەکێتی ئەوروپاو وڵاتانێکی وەک ئەمریکاو کەنەداو ئوسترالیاش ناتوانن کێشەی پەنابەران چارەسەر بکەن بەم جۆرە ، بەڵکو ئەو وڵاتانەی کە ئەمرۆ باس لە چارەسەری کێشەی پەنابەران دەکەن خۆیان خوڵقێنەری کێشەی پەنابەران و ئەم ئاوارەیی و دەربەدەریەی پەنابەرانن . لە کۆبونەوەکەدا سکرتێری ناتۆ بەشدار بوو لە بروکسل بەڵێنی دا هاوکاری یەکێتی ئەوروپا بکات بۆ بەرگرتن بە لێشاوی پەنابەران و بڕیاری دا بنکەیەک بکاتەوە لە عێراق ، دیار بنکەکەی ئەو بنکەی سەربازین . تەواوی جەنگی رۆژهەڵاتی ناوەڕاست بەسەرپەرشتی ناتۆ دەکرێت ئەو وڵاتانەی بوونەتە هۆکاری ئاوارەو دەربەدەری و کوشتوکوشتار نا ئارامی خەڵک خودی ناتۆ دیفاعیان لێ دەکات بەشێکە لەو جەنگە . وڵاتانێک کە ئێستا خەریکی بەرگرتنن بە کۆچی پەنابەران خۆیان خوڵقێنەری ئەو کۆچە لێشاوەن و ئەوانیش بەشێکن لەو نەهامەتیانەی بەسەر پەنابەراندا هاتووە . هەر ئەو وڵاتانەی ئەمرۆ بەر دەگرن بەکۆچی سەدان کە رووی لە ئەوروپا دەکەن خۆیان لە وڵاتی پەنابەرەکان دیفاع لە دەسەڵات و لایەنی سیاسی دەگرن چەک و تەقەمەنی دەفرۆشن ئاگری جەنگ خۆش دەکەن .\nرۆژهەڵاتی ناوەراست بۆتە مەیدانی ململانێی جەنگی وڵاتانی زلهێزو لایەنگرانی جەنگی زلهیزەکان و چەک و تەقەمەنی دەفرۆشن سەرمایە کۆدەکەنەوە . جەنگێک کە بەناوی تیرۆریزمەوە لەئارادایە هیچ هەقانیەتی تێدا نیە بگرە زلهیزەکان دەسەڵاتی سەرمایەداری خۆیان پشتیوانی لە تیرۆریزم دەکەن تا جەنگ بەرپا بێت خۆیان سەرمایە کەڵەکە بکەن جەک و تەقەمەنی بفرۆشن هەیمەنەی خۆیان بەسەر ناوچەکەو دنیادا بسەپێنن . ئەگەر یەکێتی ئەوروپاو ٢٨ دەوڵەت بەدوای کێشەی چارەسەری قەیرانی پەنابەریدان و ئەگەر پەنابەران وڵاتی ئەوان خۆیانی هەراسان کردوە با ئەرک بکیشن خۆیان لە وڵاتانی پەنابەر بچنە دەرو جەک و تەقەمەنی نەدەنە لایەنی سیاسی دەسەڵاتی ستەمکار کە خەڵکی بەشمەینەت دەچەوسێننەوە یاخود دەکوژن .\nئەگەر هەر بەجدیەوە بەدوای کێشەی کۆچی بەلێشاوی پەنابەرانەوەن با ئەو وڵاتە کۆتایی بەشەڕ بهێنن ئەحزابی تیرۆریستی و هێزە ئیسلامی قەومیەکان کۆتایی پێ بهێنن دەسەڵاتێکی سێکۆلارو مەدەنی دامەزرێنن رەفاهیەت بۆ خەڵک دابین بکەن و هاوکاری بەرەی ئازادیخوازی بکەن بۆ بەرێوە بردنی کۆمەڵگاو رێگە نەدەن قەومپەرستی ئیسلامی سیاسی گەشە بکات ئەوسا قەیرانی پەنابەر چارەسەر دەبێت پەنابەرانیش روو لە وڵاتانی ئێوە ناکەن . هەموومان و ئێوەش باش دەزانن ژیانی ئاوارەیی و ژیانی پەنابەری وە رێگای دەریاکانیش چەندە سەختە کە پەنابەران بۆ گەیشتن بەژیانێکی ئاسودەو ئازادا هەوڵی بۆ دەدەن کە ژیانی خۆیان دەخەنە مەترسیەوە و باش لە موعاناتی پەنابەریش دەگەن دەزانن لەچ بارودۆخێکی نەفسی ئابوری خراپدا ژیان دەگوزەرێنن بەدیار چاوەڕوانیەوە دوور لە چاوی ئازیزانیان و وە باش لەوە تێدەگەن کەسانێک کە ژیان وگوزەرانی ئابوری سیاسی و کۆمەڵاتیان باش بێت هەرگیز وڵاتی خۆیان بەجێ ناهێڵن رێگای مەرگ و چاوەڕوانی دوورو درێژ هەڵنابژێرن …


نووچە نێت | ڕاستگۆیی بێ لایەنی| نوورى مالیكى له‌به‌رده‌م خواسته مه‌حاڵه‌كیدا !\nنوورى مالیكى له‌به‌رده‌م خواسته مه‌حاڵه‌كیدا !\nSeptember 2021 14 - 17:17:17\nله‌م هه‌ڵبژاردنه‌دا له هه‌ر حه‌وت لایه‌نه‌كه‌ى شیعه، هاوپه‌یمانى ده‌وڵه‌تى یاسا و مالیكى كه سه‌رۆكه‌كه‌یه‌تى، له هه‌موو لایه‌نه‌كان زیاتر سه‌رنجى میدیا و چاودێرانى سیاسيان راكێشاوه، چونكه هه‌موو هه‌وڵێكیان بۆ ئه‌وه‌یه بۆ جارى سێیه‌م مالیكى بكرێته‌وه سه‌رۆك وه‌زیران، كه ئه‌مه‌یش به "مه‌حاڵ" ده‌زانرێت.\nجیا له تۆمه‌تباربوونى به گه‌نده‌ڵى و كه‌وتنى مووسڵ\nسیستانیش له‌گه‌ڵ مالیكى نییه\nئه‌مڕۆ سێشه‌ممه 14ى ئه‌یلوول ماڵپه‌ڕى شه‌فه‌ق نیوز راپۆرتێكى شیكارى له‌سه‌ر نوورى مالیكى و هاوپه‌یمانى ده‌وڵه‌تى یاسا بڵاوكردووه‌ته‌وه و له ناونیشانه‌كه‌یدا هاتووه، "ئه‌ركێكى مه‌حاڵ.. مالیكى سه‌رۆك بێت بۆ ویلایه‌تى سێیه‌م". له سه‌ره‌تاى راپۆرته‌كه‌دا به شێوازێكى توانج هاتووه، "ده‌كرێت هه‌ر چاودێرێكى سه‌ربه‌خۆ ئیره‌یى به سه‌ركرده‌كانى هاوپه‌یمانى ده‌وڵه‌تى یاسا ببات له‌و زێده متمانه‌یه‌ى هه‌یانه، به‌وه‌ى نوورى مالیكى زیاتر گونجاو و شیاوه بۆ ئه‌وه‌ى بگه‌ڕێته‌وه سه‌رۆكایه‌تى حكومه‌تى عێراق، دووه‌میش له‌و توانایه‌ى هه‌یانه بۆ گوزارشتكردن له‌وه‌ى هاوپه‌یمانى ده‌وڵه‌تى یاسا ده‌توانێ له هه‌ڵبژاردنى 10ى ئۆكتۆبه‌رى داهاتوو به ئاسووده‌یى سه‌ر بكه‌وێ".\nدواى ئه‌م پێشه‌كییه شه‌فه‌ق نیوز ئاماژه بۆ ژماره‌ى كورسییه‌كانى هه‌ڵبژاردنى رابردوو "2018"ى هاوپه‌یمانه‌كانى شیعه ده‌كات، بۆئه‌وه‌ى پاشكشه‌ى هاوپه‌یمانى ده‌وڵه‌تى یاسا ده‌ربخات. ماڵپه‌ڕه‌كه ده‌ڵێ، ئه‌نجامى هه‌ڵبژاردنى 2018 هانده‌ر نییه بۆ ئه‌م گه‌شبینیه، چونكه هاوپه‌یمانى ده‌وڵه‌تى یاسا به 26 كورسى پله‌ى چواره‌مى هه‌بوو، هاوپه‌یمانى سائیروون به 54 كورسى له پله‌ى یه‌كه‌م هاتبوو، فه‌تح 47 كورسى و هاوپه‌یمانى نه‌سر كه حه‌یده‌ر عه‌بادى سه‌رۆكایه‌تى ده‌كرد 42 كورسى هه‌بوو.\nوه‌ك له راپۆرته‌كه‌ى شه‌فه‌ق نیوز و چه‌ندان رۆژنامه‌ى تریش ئاماژه‌ى بۆ ده‌كه‌ن، دوو خاڵى لاواز له دۆسیه‌ى مالیكى هه‌یه كه وا ده‌كات هه‌ڵبژاردنه‌وه‌ى بۆ جارى سێیه‌م مه‌حاڵ بێت، یه‌كه‌میان كه‌وتنى مووسڵ و رووبه‌ڕێكى فراوانى خاكى عێراق به‌ده‌ست تیرۆریستانى داعش كه‌وت. جیا له‌مه‌یش حكومه‌تى عێراق له دوو ماوه‌ى سه‌رۆكایه‌تى مالیكى به یه‌كێك له حكومه‌ته گه‌نده‌ڵه‌كانى دنیا ناسرا.\nجگه له‌م دوو هۆكاره، دوو هۆكارى تر هه‌ن ك كه ده‌كرێت به هۆكارى سیاسى ناو ببرێن، یه‌كه‌میان ئه‌وه‌یه له ماوه‌ى سه‌رۆكایه‌تى یه‌كه‌مییه‌وه له 2007 مالیكى و ره‌وتى سه‌در نه‌یارى یه‌كترن، جیا له سه‌در عه‌لى سیستانى مه‌رجه‌عى باڵاى شیعه ڤیتۆى له‌سه‌ر مالیكى و هه‌یه و كه‌سایه‌تییه‌كه‌ى قبووڵ ناكات.\nپێشتر كه‌ناڵى جه‌زیره باسى له چه‌ند هۆكارێكى تر كردووه، له‌وانه ناڕه‌زایى لایه‌نه سوننه‌كان له نوورى مالیكى، چونكه له سه‌رده‌مى سه‌رۆكایه‌تى ئه‌ودا شاره‌كانى رۆژئاواى عێراق كه سوننه‌نشینن فه‌رامۆش كرا بوون. جگه له‌مه‌یش هه‌ر چه‌نده مالیكى سه‌ردانى هه‌ولێریشى كردووه، به‌ڵام بوونى رێككه‌وتنێكى رۆشن له‌نێوان پارتى و ده‌وڵه‌تى یاسا بوونى نییه.\nبه‌رپرسێكى ره‌وتى سه‌در:\nده‌بێت مالیكى له سیاسه‌ت خانه‌نشین بكرێت\nرۆژنامه‌ى عه‌ره‌ب له سه‌ر هه‌وڵه‌كانى مالیكى بۆ بوون به سه‌رۆك وه‌زیران و ململانێیه‌كه‌ى له‌گه‌ڵ موقته‌دا سه‌در راپۆرتێكى بڵاوكردووه‌ته‌وه و ئاماژه‌ى بۆ ئه‌وه كردووه، مالیكى ده‌ستى به شه‌ڕێكى تووندى راگه‌یاندن له‌گه‌ڵ سه‌در كردووه، جیا له‌مه‌یش مالیكى له هه‌موو لایه‌نه‌كانى تر زیاتر پاره له پروپاگه‌نده‌ى هه‌ڵبژاتردن خه‌رج ده‌كات.\nعه‌ره‌ب وه‌ها وه‌سفى مالیكى ده‌كات و ده‌ڵێ، "مالیكى سه‌ر به نه‌وه‌یه‌كى سیاسییه ته‌واوى ئه‌ندامانى نه‌ماون، بۆیه خۆى به پێشه‌نگى ماڵى شیعه ده‌زانێت، جۆرێك له بیركردنه‌وه‌ى سیاسى ده‌نوێنێ كه بۆمبڕێژكراوه به تایفه‌گه‌رى و ئه‌و بیركردنه‌وه‌یه شوێنى له عێراق نه‌ماوه". عیسام حوسێن له ره‌وتى سه‌در لێدوانێكى له رۆژنامه‌ى عه‌ره‌ب بڵاوكردووه‌ته‌وه و پێیوایه "مالیكى گه‌یشتووه‌ته ته‌مه‌نى نائومێدى و پێویسته خانه‌نشین بێت".\nهاوپه‌یمانێتى كورد و شیعه.. دواى كشانه‌وه‌ى سه‌در و كێشه‌كانى ناو یه‌كێتى\nسه‌رۆك بارزانى و مالیکی دووپاتى له‌سه‌ر به‌ڕێوه‌چوونى هه‌ڵبژاردن له واده‌ى خۆى ده‌كه‌نه‌وه\nنوورى مالیكى داواییه‌ك له ره‌وتى سه‌در و حزبى شیوعى ده‌كات\nسعوودییه هه‌وڵده‌دات سیسته‌می (ئێس 400)ى رووسی بكڕێت\nته‌نگژه‌یه‌كى نوێ.. ده‌ستوورى عێراق به به‌رتیل نووسراوه‌ته‌وه؟\nئایا كازمى چانسى دووه‌مى بۆ سه‌رۆكایه‌تى هه‌یه؟\nهەموارکردنى یاساى هەڵبژاردن و کاریگەرى لەسەر هەڵبژاردنەکانى داهاتوو تورکیا\nبرادەر كاره‌كته‌ره نوێیه‌كه‌ى بزووتنه‌وه‌ی تاڵیبان


وێبسایتێك بۆ وه‌رگرتنه‌وه‌ی ئه‌نجامی ساڵانه‌ی خوێندكارانی زانكۆی هه‌ڵه‌بجه دروستدەكرێت - زانکۆی هەڵەبجە\nوێبسایتێك بۆ وه‌رگرتنه‌وه‌ی ئه‌نجامی ساڵانه‌ی خوێندكارانی زانكۆی هه‌ڵه‌بجه دروستدەكرێت\nزانکۆی هەڵەبجە - چالاکییەکان - وێبسایتێك بۆ وه‌رگرتنه‌وه‌ی ئه‌نجامی ساڵانه‌ی خوێندكارانی زانكۆی هه‌ڵه‌بجه دروستدەكرێت\nلەلایەن مامۆستایەكی زانكۆی هەڵەبجە وێبسایتێك بۆ وه‌رگرتنه‌وه‌ی ئه‌نجامی ساڵانه‌ی خوێندكارانی زانكۆ دروستدەكرێت.\nبه‌مه‌به‌ستی ئاسانكاری بۆ خوێندكاران و وه‌رگرتنه‌وه‌ی نمره‌كانیان له‌ڕێگه‌ی ئۆنلاینه‌وه، م.ی مه‌ریوان احمد حمه سعید مامۆستای كۆلێجی په‌روه‌رده‌ی بنه‌ڕه‌ت لە زانكۆی هەڵەبجە هه‌ستا به دروستكردنی وێب سایتێك كه له‌ڕێگه‌یه‌وه 1099 خوێندكار به‌شێوه‌یه‌كی ئاسان ئه‌نجامه‌كانیان وه‌رگرته‌وه.\nوێب سایته‌كه بۆ خولی یه‌كه‌می ساڵی 2018-2019 وه‌ك تێستێك بۆ كۆلێژی په‌روه‌رده‌ی بنه‌ڕه‌ت كاری پێكرا و خوێندكارانی هه‌ر چوار به‌شی كوردی و عه‌ره‌بی و ئینگلیزی و زانسته كۆمه‌ڵایه‌تیه‌كان سودمه‌ندبوون لێی و تێیدا ئه‌نجام و ڕیزبه‌ندی 10 یه‌كه‌می ئه‌مساڵ بڵاوكرایه‌وه.\nوابڕیارە بۆ ئەمساڵی خوێندن وێبسایتەكە بۆ هەموو خوێندكارانی زانكۆ بەردەست بێت و خوێندكارانی سەرجەم كۆلێژو بەشەكان بتوانن لەرێگەی وێبسایتەكەوە نمرەكانی خۆیان وەربگرنەوە.\nبۆ بینینی وێب سایتەكە ده‌توانن كلیك لێرەدا بكەن